pythainlp/thai-wiki-dataset-v4 huggingface dataset:
ฟรอสต์ไบต์ (เกมเอนจิน)

ฟรอสต์ไบต์  เป็นเกมเอนจินที่เริ่มต้นด้วยชุดเกมของ แบตเทิลฟิลด์ โดย EA DICE เกมเอนจินตัวนี้ ใช้งานได้กับ ไมโครซอฟท์ วินโดวส์ , เพลย์สเตชัน 3 , เพลย์สเตชัน 4 , เพลย์สเตชัน 5 , เอกซ์บอกซ์ 360 , เอกซ์บอกซ์วัน , เอกซ์บอกซ์ซีรีส์เอกซ์และซีรีส์เอส และ นินเท็นโด สวิตช์ โดยจุดเริ่มต้นนั้น เอนจินนี้ ใช้กับเกมที่ใช้ในรูปแบบ วิดีโอเกมยิงมุมมองบุคคลที่หนึ่ง โดย EA DICE แต่หลังจากนั้น เอนจินนี้ ก็เอามาใช้กับเกมอื่น ๆ ที่ไม่ใช่แค่วิดีโอเกมยิงมุมมองบุคคลที่หนึ่งอย่างเดียว โดยผู้พัฒนา และผู้วางจำหน่ายเกมที่ใช้เอนจินนี้ จะเป็นในเครือ EA ทั้งหมด
ประวัติของเกมเอนจิน.
เกมเอนจินฟรอสต์ไบต์ ได้เริ่มมาจากเกม แบตเทิลฟิลด์ : แบท คอมพานี และปีต่อมาหลังเอนจินนี้ออกมา ก็ได้พัฒนาเอนจินเป็นเวอร์ชันที่ 1.5 โดยเริ่มที่เริ่มใช้ เป็น "Battlefield 1943" และก็ได้พัฒนาในเกมรูปแบบเล่นแบบหลายคนเป็นครั้งแรก โดยเริ่มต้นที่เกม "Medal of Honor"
หลังจากนั้น ในเกม แบตเทิลฟิลด์ 3 ได้ใช้เกมเอนจินฟรอสต์ไบต์เป็นเวอร์ชันที่ 2 ซึ่งเป็นรุ่นแรก ที่ได้นำมาใช้กับผู้พัฒนาของสตูดิโอของ EA ทั้งหมด (รวมถึง EA DICE ด้วย) ไม่ว่าจะเป็นเกม , Medal of Honor: Warfighter และ Army of Two: The Devil's Cartel
ต่อมาในเกม แบตเทิลฟิลด์ 4 ก็ได้ใช้เกมเอนจินฟรอสต์ไบต์เป็นเวอร์ชันที่ 3 และได้ใช้มาจนถึงปัจจุบันนี้
หลังจากนั้น วันที่ 18 ธันวาคม 2023 ทาง EA ได้รีแบรนด์โลโก้ใหม่ พร้อมอัตลักษณ์ใหม่ในนิยาม "เป็นแพลตฟอร์มสำหรับนวัตกรรมที่ทำงานร่วมกัน" (platform for collaborative innovation)
พระเจ้าราชวรวงศ์เธอ พระองค์เจ้าวิลัยทรงกัลยา

พระเจ้าราชวรวงศ์เธอ พระองค์เจ้าวิลัยทรงกัลยา (28 มกราคม พ.ศ. 2398 — 29 ธันวาคม พ.ศ. 2427) เป็นพระราชธิดาพระองค์ที่ 46 ในพระบาทสมเด็จพระปิ่นเกล้าเจ้าอยู่หัว ประสูติแต่เจ้าจอมมารดาขลิบ
พระประวัติ.
พระเจ้าราชวรวงศ์เธอ พระองค์เจ้าวิลัยทรงกัลยา เป็นพระราชธิดาในพระบาทสมเด็จพระปิ่นเกล้าเจ้าอยู่หัว ประสูติแต่เจ้าจอมมารดาขลิบ ธิดาหลวงราชนรารักษ์ (คุณชายอิ่ม ศิลานนท์) เมื่อวันที่ 28 มกราคม พ.ศ. 2398
ในสมัยรัชกาลที่ 4 พ.ศ. 2410 พระองค์เจ้าวิลัยทรงกัลยาได้โสกันต์ พร้อมกับพระราชโอรสพระราชธิดาในพระบาทสมเด็จพระจอมเกล้าเจ้าอยู่หัว อีกสี่พระองค์คือ พระองค์เจ้ากฤษดาภินิหาร พระองค์เจ้าเสมอสมัยหรรษา พระองค์เจ้าอนงค์นพคุณ และพระองค์เจ้าวาณีรัตนกัญญา โดยพระราชพิธีมีพระสงฆ์สวดพระพุทธมนต์บนพระที่นั่งดุสิตมหาปราสาท 30 รูป เวลาบ่ายตั้งกระบวนแห่ไปฟังพระสงฆ์สวดพระพุทธมนต์ทั้ง 3 วัน รุ่งขึ้นแห่มาโสกันต์แล้วแห่สมโภชวัน 1 กระบวนแห่และเครื่องเล่นรายทางคล้ายกันกับโสกันต์ใหญ่ แต่มีนางเชิญเครื่องมยุรฉัตรสำรับเดียวแต่ราชยานหน้า
พระเจ้าราชวรวงศ์เธอ พระองค์เจ้าวิลัยทรงกัลยา สิ้นพระชนม์ในสมัยรัชกาลที่ 5 เมื่อวันที่ 29 ธันวาคม พ.ศ. 2427 สิริพระชันษา 30 ปี พระราชทานเพลิงพระศพ ณ พระเมรุผ้าขาว วัดสุวรรณารามราชวรวิหาร เมื่อวันที่ 17 เมษายน พ.ศ. 2430
วี-ลีก ฤดูกาล 2016–17 (วอลเลย์บอลชายประเทศเกาหลีใต้)

วอลเลย์บอลชายวี-ลีก ฤดูกาล 2016–17  หรือ นงฮย็อบวี-ลีก 2016-17  ตามชื่อของผู้สนับสนุนหลัก เป็นการแข่งขันวี-ลีกฤดูกาลที่ 13 ของประเทศเกาหลีใต้ ซึ่งเริ่มเปิดฤดูกาลตั้งแต่วันที่ 15 ตุลาคม ค.ศ. 2016 และสิ้นสุดฤดูกาลวันที่ 3 เมษายน ค.ศ. 2017
พระเจ้าราชวรวงศ์เธอ พระองค์เจ้าขนิษฐา

พระเจ้าราชวรวงศ์เธอ พระองค์เจ้าขนิษฐา (พ.ศ. 2341 — 4 มกราคม พ.ศ. 2419) พระราชธิดาพระองค์ที่ 6 ในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาสำลี
พระประวัติ.
พระเจ้าราชวรวงศ์เธอ พระองค์เจ้าขนิษฐา ประสูติเมื่อพ.ศ. 2341 เป็นพระราชธิดาในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาสำลี พระราชธิดาในสมเด็จพระเจ้ากรุงธนบุรี มีพระเชษฐา พระเชษฐภคินีร่วมเจ้าจอมมารดา 6 พระองค์ 
ในสมัยรัชกาลที่ 4 พระองค์เจ้าขนิษฐาทรงร่วมกับพระองค์เจ้านัดดา บูรณะวัดบวรมงคลราชวรวิหารซึ่งเป็นวัดที่สมเด็จพระบวรราชเจ้ามหาเสนานุรักษ์ พระราชบิดาของทั้งสองพระองค์ทรงสถาปนาเป็นพระอารามหลวง ทั้งยังทรงสร้างกุฏิถวายพระสงฆ์เพื่อเป็นการอุทิศส่วนกุศลแด่เจ้าจอมมารดาสำลี พระมารดาด้วย
พระเจ้าราชวรวงศ์เธอ พระองค์เจ้าขนิษฐา สิ้นพระชนม์ในรัชกาลที่ 5 เมื่อวันพฤหัสบดีที่ 4 มกราคม พ.ศ. 2419 พระชันษา 79 ปี พระราชทานเพลิงพระศพ ณ พระเมรุ วัดสุวรรณารามราชวรวิหาร เมื่อวันที่ 29 พฤษภาคม พ.ศ. 2420
อิวัน เปริชิช

อิวัน เปริชิช ([ǐʋan pěriʃitɕ]; เกิด 2 กุมภาพันธ์ ค.ศ. 1989) เป็นนักฟุตบอลชาวโครเอเชีย ปัจจุบันเล่นในตำแหน่งปีกซ้ายให้แก่ทอตนัมฮอตสเปอร์ สโมสรในพรีเมียร์ลีก และทีมชาติโครเอเชียเขาสามารถเล่นในตำแหน่งวิงแบ็กซ้ายได้อีกด้วย
ชีวิตส่วนตัว.
ถึงแม้ว่าเปริชิชถือกำเนิดที่สปลิต แต่เขาเติบโตในเมืองออมิช ในวัยเด็ก เขาทำงานในฟาร์มสัตว์ปีกของพ่อ
เปริชิชแต่งงานกับ Josipa ใน ค.ศ. 2012 โดยทั้งคู่พบครั้งแรกตอนอยู่ในชั้นมัธยม โดยมีลูกสองคน: เลโอนาร์โด ลูกชายที่เกิดในวันที่ 9 ตุลาคม ค.ศ. 2012 และมานูเอลา ลูกสาวที่เกิดในวันที่ 28 กรกฎาคม ค.ศ. 2014
 "ณ วันที่ 11 พฤษภาคม ค.ศ. 2022"
 "ณ วันที่ 29 มีนาคม ค.ศ. 2022"
"ประตูในนามทีมชาติโครเอเชียของเปริชิช"
เกียรติประวัติ.
สโมสร.
ไบเอิร์นมิวนิก
อินเตอร์มิลาน
ทีมชาติ.
โครเอเชีย
พระเจ้าราชวรวงศ์เธอ พระองค์เจ้านัดดา

พระเจ้าราชวรวงศ์เธอ พระองค์เจ้านัดดา (พ.ศ. 2339 — พ.ศ. 2400) พระราชธิดาพระองค์ที่ 5 ในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาสำลี
พระประวัติ.
พระเจ้าราชวรวงศ์เธอ พระองค์เจ้านัดดา ประสูติเมื่อพ.ศ. 2339 เป็นพระราชธิดาในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาสำลี พระราชธิดาในสมเด็จพระเจ้ากรุงธนบุรี มีพระเชษฐา พระเชษฐภคินีร่วมเจ้าจอมมารดา 6 พระองค์ 
ในสมัยรัชกาลที่ 4 พระองค์เจ้านัดดาทรงร่วมกับพระองค์เจ้าขนิษฐา บูรณะวัดบวรมงคลราชวรวิหารซึ่งเป็นวัดที่สมเด็จพระบวรราชเจ้ามหาเสนานุรักษ์ พระราชบิดาของทั้งสองพระองค์ทรงสถาปนาเป็นพระอารามหลวง ทั้งยังทรงสร้างกุฏิถวายพระสงฆ์เพื่อเป็นการอุทิศส่วนกุศลแด่เจ้าจอมมารดาสำลี พระมารดาด้วย
พระเจ้าราชวรวงศ์เธอ พระองค์เจ้านัดดา สิ้นพระชนม์ในรัชกาลที่ 4 เมื่อพ.ศ. 2400 พระชันษา 61 ปี
ลุดวิก เอากุสทีนซ็อน

ฮันส์ คอล ลุดวิก เอากุสทีนซ็อน (เกิด 21 เมษายน ค.ศ. 1994) เป็นนักฟุตบอลชาวสวีเดน ปัจจุบันเล่นในตำแหน่งแบ็กซ้ายให้แก่เซบิยา และทีมชาติสวีเดน 
ลุดวิกเป็นผลผลิตจากทีมเยาวชนของ Brommapojkarna เขาเล่นให้กับทีมชุดใหญ่เป็นเวลาสองฤดูกาล ก่อนย้ายไปร่วมทีมอีเอ็ฟคัว เยอเตอบอร์ย เมื่อปี 2013 ด้วยอาการบาดเจ็บที่เกิดขึ้นในปีแรก เขาต้องรอเล่นให้กับทีมจนถึงฤดูกาล 2014 ซึ่งนั่นทำให้เขาได้รับเลือกให้เป็นแบ็กซ้ายที่ดีที่สุดในฤดูกาลนั้น ต่อมาเขาย้ายไปร่วมทีมโคเปนเฮเกน เมื่อเดือนมกราคม 2015 ด้วยค่าตัวราว 1.4 ล้านปอนด์ เขาสามารถพาทีมชนะเลิศในลีกถึงสองสมัย ได้แก่ ฤดูกาล 2015–16 และฤดูกาล 2016–17 รวมถึงรองชนะเลิศ 3 สมัยใน Superettan 2012, ออลสเวนส์คาน ฤดูกาล 2014 และเดนิชซูเปอร์ลีกา ฤดูกาล 2014–15 เขาพาทีมเยอเตอบอร์ยได้รายการถ้วยในประเทศเมื่อฤดูกาล 2012–13 และถ้วยในประเทศสามสมัยติดต่อกันในฤดูกาล 2014–15, 2015–16 และ2016–17
แอแดร์ซง โมไรส์

แอแดร์ซง ซังตานา จี โมไรส์  หรือ แอแดร์ซง (เกิด 17 สิงหาคม ค.ศ. 1993) เป็นนักฟุตบอลชาวบราซิล ปัจจุบันเล่นให้กับแมนเชสเตอร์ซิตีในตำแหน่งผู้รักษาประตู เขาเขาได้รับการยกย่องให้เป็นหนึ่งในผู้รักษาประตูที่ยอดเยี่ยมที่สุดในโลก ด้วยความสุขุมเยือกเย็นในการเล่น ความสามารถในการสร้างสถิติเก็บคลีนชีต การส่งบอลที่แม่นยำ การเข้าสกัดบอลที่เด็ดขาด รวมถึงการยืนคุมตำแหน่งอย่างมีประสิทธิภาพ
เกียรติประวัติ.
ริโอ เอฟ.
เบนฟิก้า
โอ เซ-ฮุน

โอ เซ-ฮุน (เกิด 12 เมษายน ค.ศ. 1994) หรือที่รู้จักกันในชื่อ เซฮุน เป็นนักร้องและนักแสดงชาวเกาหลีใต้ รู้จักกันในฐานะสมาชิกของเอ็กโซ และกลุ่มย่อยเอ็กโซ-เค ภายใต้สังกัดเอสเอ็มเอนเตอร์เทนเมนต์ นอกจากงานดนตรี เขายังแสดงบทสมทบในละครโทรทัศน์และภาพยนตร์อีกหลายเรื่อง เช่น "ซีเครตควีนเมกเกอส์" (2018) และ "เลิกรา..แต่ไม่เลิกรัก" (2021) รวมถึงได้แสดงบทนำในละครเว็บเรื่อง "ด็อกโกรีไวนด์" (2018)
ชีวิตช่วงแรก.
เซฮุนเกิดเมื่อวันที่ 12 เมษายน 1994 ที่เขตชุงนัง โซล เซฮุนมีพี่ชายหนึ่งคนอายุมากกว่าเขาสามปี เขาสำเร็จการศึกษาจากโรงเรียนมัธยมศิลปะการแสดงโซลในเดือนกุมภาพันธ์ 2013
อาชีพ.
เซฮุนถูกทาบทามโดยแมวมองของค่ายเอสเอ็มเอนเตอร์เทนเมนต์ ขณะกำลังออกไปรับประทานอาหารกลางวันกับเพื่อนของเขาในปี 2007 เขาออดิชันมากถึง 4 ครั้ง เป็นเวลากว่า 2 ปี ก่อนได้เป็นศิลปินฝึกหัดของเอสเอ็มเอนเตอร์เทนเมนต์ เมื่อวันที่ 10 มกราคม 2012 เซฮุนเป็นสมาชิกคนที่ห้าของเอ็กโซที่ถูกเปิดเผย วงได้เปิดตัวอย่างเป็นทางการพร้อมเอกซ์เทนเดดเพลย์ชื่อ "มามา" ในเดือนเมษายน 2012
ในเดือนกุมภาพันธ์ 2016 เซฮุนได้รับรางวัลเวย์ปั๋วสตาร์อะวอดส์ จากการโหวตบนเว็บไซต์ซินล่างเวย์ปั๋ว ในงานแกออนชาร์ตเคป็อปอะวอดส์ ครั้งที่ 5 ในเดือนมีนาคม 2016 เขาร่วมแสดงในภาพยนตร์ร่วมทุนจีน-เกาหลีเรื่อง "รักนะ นายแมวเหมียว" ซึ่งออกฉายในปี 2021
สโมสรฟุตบอลเชลซีในฤดูกาล 2017–18

ฤดูกาล 2017–18 เป็นฤดูกาลที่ 104 ของเชลซี, และเป็นฤดูกาลที่ 28 ในระดับลีกสูงสุดของฟุตบอลอังกฤษ, ฤดูกาลที่ 26 ติดต่อกันใน พรีเมียร์ลีก, และเป็นปีที่ 112 ในการดำรงก่อตั้ง สโมสรฟุตบอล. ฤดูกาลครอบคลุมตั้งแต่วันที่ 1 กรกฎาคม ค.ศ. 2017 ถึง 30 มิถุนายน ค.ศ. 2018.
 "ณ วันที่ 19 เมษายน ค.ศ. 2018."
การซื้อ-ขายผู้เล่น.
ผู้เล่นเข้า.
การเปิดตลาดซื้อ-ขาย ฤดูร้อน.
"ชุดหลัก"
"ชุดสำรอง"
การเปิดตลาดซื้อ-ขาย ฤดูหนาว.
"ชุดหลัก"
"ชุดสำรอง"
ภาพรวมการซื้อ-ขายนักเตะ.
<templatestyles src="Col-begin/styles.css"/>
ปรี-ซีซัน.
เมื่อวันที่ 16 มีนาคม ค.ศ. 2017, ได้มีการประกาศออกมาว่าเชลซีจะลงเล่นกับ อาร์เซนอล ที่ สนามกีฬาแห่งชาติปักกิ่ง ใน ประเทศจีน, ก่อนที่จะเข้าแข่งขัน อินเตอร์เนชันแนลแชมเปียนส์คัพ ฤดูกาล 2017.
อินเตอร์เนชันแนลแชมเปียนส์คัพ.
เมื่อวันที่ 16 มีนาคม ค.ศ. 2017, โปรแกรมการแข่งขันสำหรับ อินเตอร์เนชันแนลแชมเปียนส์คัพ ฤดูกาล 2017 ได้ประกาศออกมาเป็นที่เรียบร้อยแล้ว. เชลซีจะลงเล่นพบกับ บาเยิร์นมิวนิก และ อินเตอร์ มิลาน ในทริปครั้งแรกของสโมสรสู่ ประเทศสิงคโปร์.
การแข่งขัน.
คอมมูนิตี ชีลด์.
รายละเอียดสำหรับ เอฟเอคอมมิวนิตีชีลด์ 2017 ได้มีการประกาศไปเมื่อวันที่ 15 มิถุนายน ค.ศ. 2017.
ชาฮัง

ชาฮัง (; โรมาจิ: "Chāhan") เป็นข้าวผัดแบบญี่ปุ่น มีส่วนประกอบหลักคือข้าว ผัดเข้ากับส่วนผสมอื่น ๆ และทำให้สุกในกระทะ คาดว่าชาฮังเกิดขึ้นราวปี ค.ศ. 1860 จากชาวจีนอพยพที่เมืองท่าโคเบะ และพัฒนาจนกลายเป็นอาหารหลักภายในครัวเรือนญี่ปุ่น และมีในรายการอาหารชนิดนี้ตามภัตตาคารญี่ปุ่นบางแห่งนอกประเทศ
นอกจากนี้ยังมีการดัดแปลงชาฮังเข้ากับกิมจิ เรียกว่าข้าวผัดกิมจิ
ประวัติ.
คาดกันว่า "ชาฮัง" เกิดขึ้นโดยชาวจีนอพยพที่เข้ามาทำงานที่เมืองท่าโคเบะช่วงปี ค.ศ. 1860 ในภาษาจีนจะเรียกข้าวผัดนี้ว่า "เฉ่าฟั่น"  ในภาษาญี่ปุ่นแม้จะใช้ตัวคันจิสะกดแบบเดียวกัน แต่จะอ่านออกเสียงเป็น "ชาฮัง"
ส่วนประกอบและวิธีทำ.
ชาฮังมีวิธีการทำอย่างข้าวผัดแบบทั่ว ๆ ไป ที่ปรุงสุกด้วยการผัดในกระทะ โดยมีข้าวเป็นส่วนส่วนประกอบหลัก และเพิ่มเติมส่วนประกอบอื่น ๆ ได้ตามชอบ จำพวกผักและเนื้อ เป็นต้นว่า กระเทียม, หัวหอม, เห็ดต่าง ๆ (โดยเฉพาะเห็ดหอม), เต้าหู้, เนื้อหมู, หมูสามชั้น หรืออาจผัดกับส่วนประกอบของอาหารทะเลก็ได้ อาทิ เนื้อปู, ไข่ปลา, แซลมอน, กุ้ง และปลาหมึก, ไข่คน, เนื้อบด, น้ำซุปหลัก (น้ำต้มเนื้อไก่) และอื่น ๆ ข้าวที่ใช้สำหรับผัดนั้นต้องเป็นข้าวที่สุกและหรือเป็นข้าวที่เหลืออยู่ โดยใช้น้ำมันคาโนลา, น้ำมันงา และน้ำมันทานตะวันในการผัด ปรุงรสด้วยซีอิ๊ว, ซอสหอยนางรม, น้ำมันงา, เกลือ, พริกไทย และเนื้อปลาโออบแห้งหรือหรือปลาทูน่าอบแห้ง อาจใช้ใบชิโซะมาแต่งกลิ่น และสาหร่ายทะเลมาตกแต่งก็ได้
ควรตั้งกระทะให้ร้อนก่อนที่จะทำชาฮัง และควรใช้ข้าวที่ยังอุ่น ๆ อยู่ เพราะวิธีการทั้งสองนั้นจะมิทำให้ข้าวนั้นติดกระทะ ส่วนข้าวที่จะลงไปผัดนั้นควรแห้งซึ่งทำได้ด้วยการแช่เย็นเสียก่อนเพื่อให้สะดวกต่อกระบวนการปรุงอาหาร
ความหลากหลาย.
นอกจากนี้ยังมีการดัดแปลงชาฮังเข้ากับกิมจิอันเป็นส่วนประกอบหลัก เรียกว่าข้าวผัดกิมจิ มีรสชาติตั้งแต่รสอ่อนจนถึงรสจัด
ต่างประเทศ.
ชาฮังมีอยู่ในรายการอาหารในภัตตาคารบางแห่งในประเทศฟิลิปปินส์และสหรัฐ
ศุกล ศศิจุลกะ

ศุกล ศศิจุลกะ หรือชื่อเดิม กมล ศิริธรานนท์ (ชื่อเล่น : โจม) เกิดเมื่อวันที่ 20 ธันวาคม พ.ศ. 2510 เป็นนักแสดงและพิธีกรชาวไทย มีชื่อเสียงจากการเป็นพิธีกรรายการ "สะบัดช่อ"
ประวัติ.
ศุกลสำเร็จการศึกษาจากสถาบันเทคโนโลยีราชมงคล เริ่มเข้าสู่วงการบันเทิง โดยเริ่มจากงานโฆษณาหลายชิ้น ที่โด่งดังสุดคือโฆษณา "เบียร์สิงห์" แล้วจึงเริ่มแสดงละครเรื่องแรกคือ "เขาวานให้หนูเป็นสายลับ" ทางช่อง 3 ต่อด้วยงานพิธีกรในรายการ "สะบัดช่อ" ของบริษัททีวี ธันเดอร์ คู่กับ วรุฒ วรธรรม และมีผลงานอื่นตามมาอีกมากมาย
ชีวิตส่วนตัว.
ศุกลสมรสกับ วิภา ศศิจุลกะ แฟนสาวนอกวงการ และมีลูกชายด้วยกัน 1 คน
สตรีโกย

สตรีโกย (หมายถึง พ็อลเทอร์ไกสท์) เป็นผีหรือปิศาจตามความเชื่อของชาวโรมาเนียประเภทแวมไพร์อย่างหนึ่ง สตรีโกยไม่เหมือนแวมไพร์อย่างอื่นตรงที่จะไม่ดูดเลือดจากมนุษย์โดยตรง แต่จะดูดวิญญาณหรือพลังชีวิตจากเหยื่อแทน สตรีโกยจะมีหางเล็ก ๆ งอกออกมาเหมือนกระดูกก้นกบที่ยาวผิดปกติ และยังเชื่ออีกว่าสตรีโกยมีพลังเหนือธรรมชาติสามารถเคลื่อนย้ายผลผลิตของชาวนาหรือรีดนมจากแม่วัวให้หมดไปได้ เพื่อให้ชาวนาและครอบครัวอดตาย 
สตรีโกย เป็นความเชื่อเรื่องแวมไพร์แบบพื้นบ้านของโรมาเนีย ผู้ที่เป็นสตรีโกยยังอาจหมายถึงแม่มด หรือผู้ที่เล่นเวทมนตร์ไสยศาสตร์ คำว่า สตรีโกย มาจากรากศัพท์ภาษาโรมาเนียคำกริยาที่หมายถึง "กรีดร้อง" ที่มาจากภาษาละตินคำว่า "strix" หรือ "striga" ซึ่งรากศัพท์หมายถึงนกฮูกหรือประเภทของนกฮูก หรือหมายถึงปรสิตดูดเลือด เช่น "Strigeidida" ซึ่งเป็นคำเดียวกันที่พบได้ทั่วทั้งภาษาโรมานซ์ เช่นภาษาอิตาลี "strega" หรือภาษาเวนิส คำว่า "strěga" แปลว่า "แม่มด" ในภาษาฝรั่งเศส "stryge" หมายถึง นกตัวเมียที่ดูดเลือดเด็ก ฌูล แวร์น นักเขียนนิยายชาวฝรั่งเศสได้ใช้คำว่า "stryges" ในบทที่ 2 ในนิยายของตนเรื่อง "The Carpathian Castle" ตีพิมพ์ในปี ค.ศ. 1893 และศัพท์ภาษากรีกคำว่า "Strigx" และภาษาแอลบาเนีย "shtriga" ก็มีความเกี่ยวเนื่องกัน ทั้งนี้มีสตรีโกยที่ปรากฏกายในรูปของแม่มด เรียกว่า "สตรีโกกา" (Strigoaică)
สตรีโกย ก็เหมือนแวมไพร์คือ นอนในโลงศพเวลากลางวัน กลัวแสงแดด, กระเทียม และไม้กางเขน หรือสิ่งเคารพทางศาสนาต่าง ๆ และออกอาละวาดในเวลากลางคืน การตรวจว่าหลุมศพใดมีสตรีโกย คือ การขี่ม้าเข้าไปในสุสาน เมื่อม้าตื่นกลัวไม่กล้าข้ามหลุมศพใด นั่นก็คือ หลุมศพที่มีสตรีโกย ศพที่เป็นสตรีโกยจะมีสภาพเหมือนคนนอนหลับธรรมดา ไม่มีสภาพเน่าเปื่อยหรือบ่งบอกว่าตายมาแล้ว เมื่อมีสมาชิกในบ้านผู้ใดเสียชีวิตลง เพื่อป้องกันไม่ให้เป็นแวมไพร์ ต้องจุดเทียนไว้หนึ่งดวง และมีคนเฝ้าศพเป็นเวลา 3 วัน เพื่อให้แน่ใจว่า ศพนั้นตายไปแล้วจริง ๆ และเชื่อว่าศพใดที่มีแมว โดยเฉพาะแมวดำกระโดดข้าม จะทำให้ศพนั้นกลายเป็นสตรีโกยหรือแวมไพร์
วิธีการกำจัดสตรีโกยตามความเชื่อของชาวยิปซี ซึ่งเป็นชนพื้นเมืองที่อยู่รอบ ๆ โรมาเนีย คือ
มีการอ้างอิงถึงสตรีโกยไว้ในวัฒนธรรมร่วมสมัยต่าง ๆ เช่น ภาพยนตร์เรื่อง "Strigoi" ในปี ค.ศ. 2009 หรือในภาพยนตร์สารคดีสยองขวัญของช่องดิสคัฟเวอรีชุด "Lost Tapes" ซีซัน 3 ในตอน "Strigoi Vampire" เมื่อปี ค.ศ. 2010
ฟูจิวาระ โนะ คินชิ

ฟูจิวาระ โนะ คินชิ (1826 – 16 กุมภาพันธ์ 1895) จักรพรรดินีแห่งญี่ปุ่นโดยเป็นจักรพรรดินีหรือ ชูงู ในจักรพรรดิโกะ-นิโจ
ใน พ.ศ. 1846 พระองค์ได้เข้ามาถวายตัวเป็นนางกำนัลในรัชสมัย จักรพรรดิโกะ-นิโจ และได้รับการสถาปนาเป็นจักรพรรดินีหรือ ชูงู ในปีเดียวกันแต่พระองค์มิอาจมีพระประสูติกาลพระโอรสให้กับองค์จักรพรรดิได้
กระทั่งจักรพรรดิโกะ-นิโจเสด็จสวรรคตใน พ.ศ. 1851 อดีตจักรพรรดินีคินชิจึงปลงพระเกศาออกผนวชเป็นชีใน พ.ศ. 1854 กระทั่งสิ้นพระชนม์ในวันที่ 16 กุมภาพันธ์ พ.ศ. 1895
ไซอนจิ คิชิ

ไซอนจิ คิชิ (1846 – 19 พฤศจิกายน 1876) จักรพรรดินีแห่งญี่ปุ่นโดยพระองค์เป็นจักรพรรดินีหรือ ชูงู ใน จักรพรรดิโกไดโงะ 
จักรพรรดินีคิชิเป็นธิดาคนที่ 3 ของ ไซอนจิ ซาเนกาเนะ ต่อมาพระองค์ได้ถวายตัวต่อ เจ้าชายทากาฮารุ องค์รัชทายาทในรัชสมัย จักรพรรดิฮานาโซโนะ เมื่อ พ.ศ. 1856 กระทั่งเจ้าชายทะกะฮะรุได้ขึ้นสืบราชบัลลังก์เป็นจักรพรรดิโกะ-ไดโงะเมื่อวันที่ 29 มีนาคม พ.ศ. 1861 พระองค์ได้รับการสถาปนาเป็นพระสนมในจักรพรรดิโกะ-ไดโงะเมื่อเดือน 4 ตามปีจันทรคติหรือตรงกับเดือนพฤษภาคมปีเดียวกันกระทั่งได้รับการสถาปนาเป็นจักรพรรดินีเมื่อเดือน 8 ตามปีจันทรคติตรงกับเดือนกันยายน พ.ศ. 1862
ต่อมาเมื่อจักรพรรดิโกะ-ไดโงะถูกปลดจากราชบัลลังก์และถูกเนรเทศไปในเดือน 3 ตามปีจันทรคติตรงกับเดือนเมษายน พ.ศ. 1875 จักรพรรดินีคิชิก็ออกผนวชเป็นแม่ชีในเดือน 5 ตามปีจันทรคติตรงกับเดือนมิถุนายนปีเดียวกันกระทั่งใน พ.ศ. 1876 จักรพรรดิโกะ-ไดโงะสามารถหลบหนีออกจากที่คุมขังและบุกเข้ายึดเคียวโตะพร้อมกับการขึ้นสืบราชบัลลังก์อีกครั้งและพระองค์ก็ได้สถาปนาจักรพรรดินีคิชิเป็นจักรพรรดินีอีกครั้งในเดือน 6 ตรงกับเดือนกรกฎาคมปีเดียวกันแต่พระองค์ก็ดำรงพระยศนี้เพียง 5 เดือนก็สิ้นพระชนม์เมื่อวันที่ 11 เดือน 10 ตรงกับวันที่ 19 พฤศจิกายน พ.ศ. 1876
ทศวรรษ ลิ้มวรรณเสถียร

ทศวรรษ ลิ้มวรรณเสถียร (เกิด 17 พฤษภาคม 2536) หรือ ปิง นักฟุตบอลอาชีพชาวไทยปัจจุบันเซ็นสัญญากับ แบงค็อก ยูไนเต็ด
อาชีพ.
ระดับเยาวชน.
ทศวรรษหรือปิงเข้ามาศึกษาต่อระดับชั้นมัธยมศึกษาที่ โรงเรียนสวนกุหลาบวิทยาลัย ทำให้เขาได้เป็นนักฟุตบอลประจำทีมโรงเรียนสวนกุหลาบกระทั่งจบการศึกษาเมื่อ พ.ศ. 2553 จึงได้ย้ายเข้ามาร่วมทีมเยาวชนของอาร์มี่ ยูไนเต็ด
งูหัวจิ้งจก

งูหัวจิ้งจก  เป็นสกุลของงูเขียวที่อยู่ในสกุล "Ahaetulla" ในวงศ์งูพิษเขี้ยวหลัง (Colubridae) เป็นงูที่มีรูปร่างเรียวยาว ลำตัวโดยปกติสีเขียว แต่อาจจะผันแปรไปได้เป็นสีต่าง ๆ มีส่วนหัวใหญ่และปลายปากปากแหลมเหมือนจิ้งจก ปกติอาศัยและหากินอยู่บนต้นไม้ จัดเป็นงูที่มีพิษอ่อน และนิยมเลี้ยงกันเป็นสัตว์เลี้ยง
โดยคำว่า "Ahaetulla" เป็นภาษาสิงหลคำว่า "ehetulla" สำหรับ "Ahaetulla nasuta" ที่หมายถึง "ที่ดัดขนตา"
เป็นงูที่กระจายพันธุ์ในเอเชียตะวันออก ตั้งแต่ศรีลังกา และอินเดียถึงจีน และเอเชียตะวันออกเฉียงใต้ รวมถึงส่วนใหญ่ของหมู่เกาะแปซิฟิก
ฟุจิวะระ โนะ นะรุโกะ

ฟุจิวะระ โนะ นะรุโกะ (#เปลี่ยนทาง ? – 5 เมษายน 1720) พระสนมใน จักรพรรดิโกะ-ชิระกะวะ จักรพรรดิองค์ที่ 77 และเป็นพระมารดาของ เจ้าชายโมะชิฮิโตะ พระราชโอรสองค์ที่ 3 ในจักรพรรดิโกะ-ชิระกะวะซึ่งมีส่วนสำคัญในการก่อให้เกิด สงครามเก็มเป ที่ทำให้ ตระกูลไทระ ตระกูลที่ทรงอำนาจและอิทธิพลในขณะนั้นต้องล่มสลาย
คูโจอิง

ฟูจิวาระ โนะ เทชิ หรืออ่านอีกแบบเป็น ฟูจิวาระ โนะ ชิเมโกะ (ค.ศ. 1131 – 23 ตุลาคม ค.ศ. 1176) เป็นขุนนางหญิง ("เนียวอิง") ในยุคเฮอังตอนปลาย พระนางเป็นพระมเหสีในจักรพรรดิโคโนเอะแต่กลับไม่มีพระราชโอรสธิดา และหันเข้าทางศาสนาเมื่อพระชนมายุประมาณ 20 ตอนกลาง พระนางมีฉายาทางธรรมว่า โชโจกัง (清浄観) และ "พระนามกิตติมศักดิ์" ว่า คูโจอิง (九条院)
พระราชประวัติ.
ฟูจิวาระ โนะ เทชิประสูติใน ค.ศ. 1131 แด่ฟูจิวาระ โนะ โคเมมิจิ กับธิดาในฟูจิวาระ โนะ อากิตากะ พระนางกลายเป็นบุตรีบุญธรรมใน"คัมปากุ"ฟูจิวาระ โนะ ทาดามิจิ
ในปีคีวอังที่ 6 (ค.ศ. 1150) พระนางเข้ารับใช้จักรพรรดิโคโนเอะ ในตอนแรกดำรงพระยศเป็น "เนียวโงะ" ภายหลังจึงกลายเป็นจักรพรรดินี ("ชูงู") แต่ทว่า พระนางไม่ได้ให้กำเนิดรัชทายาท และในปีคีวจุที่ 2 (ค.ศ. 1155) พระนางจึงหันเข้าทางธรรมเนื่องด้วยอาการพระประชวร โดยใช้ฉายาทางธรรมว่า "โชโจกัง"
พระนางสวรรคตใน ค.ศ. 1176
ฟูจิวาระ โนะ คิโยโกะ

ฟุจิวะระ โนะ คิโยะโกะ (藤原 聖子; 1665 – 10 มกราคม 1685) จักรพรรดินีแห่งจักรพรรดิญี่ปุ่นโดยพระองค์เป็นจักรพรรดินีหรือ ชูงู ใน จักรพรรดิซุโตะกุ จักรพรรดิองค์ที่ 75
แอฟริกาคัพออฟเนชันส์ 2019

การแข่งขัน แอฟริกาคัพออฟเนชันส์ 2019 (ชื่อย่อ AFCON 2019 หรือ CAN 2019) เป็นการแข่งขัน แอฟริกาคัพออฟเนชันส์ ครั้งที่ 32 โดยเป็นการแข่งขันชิงถ้วยฟุตบอลชายของแอฟริกาที่จะจัดขึ้นทุกๆ สองปี จัดขึ้นโดย สมาพันธ์ฟุตบอลแห่งแอฟริกา (ซีเอเอฟ) โดย อียิปต์ เป็นเจ้าภาพ. การแข่งขันส่วนใหญ่จะจัดขึ้นในช่วงเดือนมิถุนายนถึงกรกฎาคม ค.ศ. 2019.
รอบคัดเลือก.
ทีมที่ผ่านเข้ารอบ.
ทีมด้านล่างนี้ได้ผ่านเข้ารอบสุดท้ายสำหรับการแข่งขัน:
รอบแบ่งกลุ่ม.
ทีมชนะเลิศและรองชนะเลิศของแต่ละกลุ่มจะได้ผ่านเข้าสู่รอบก่อนรองชนะเลิศ
สถิติ.
ผู้ทำประตู.
มีการทำประตู 102 จากการแข่งขัน 52 เฉลี่ย ต่อนัด
การทำประตู 5 ครั้ง
แอฟริกาคัพออฟเนชันส์ 2019 รอบคัดเลือก

การแข่งขัน แอฟริกาคัพออฟเนชันส์ 2019 รอบคัดเลือก แต่ละนัดจะจัดขึ้นโดย สมาพันธ์ฟุตบอลแห่งแอฟริกา (ซีเอเอฟ) ที่จะตัดสินหาทีมเข้าร่วมของ แอฟริกาคัพออฟเนชันส์ 2019, เป็นครั้งที่ 32 ของการชิงแชมป์ฟุตบอลระดับนานาชาติทีมชายของทวีปแอฟริกา. ทั้งหมด 16 ทีมที่เข้าร่วมจะลงเล่นในทัวร์นาเมนต์รอบสุดท้าย, รวมไปถึง แคเมอรูน จะได้เข้ารอบโดยอัตโนมัติในฐานะเจ้าภาพ.
รอบเบื้องต้น.
หกทีมจะถูกจับสลากอยู่ในสามคู่, ลงเล่นในรูปแบบเหย้าและเยือนสองนัด. สามทีมผู้ชนะจะได้ผ่านเข้าสู่รอบแบ่งกลุ่มที่จะเข้าร่วมกับ 45 ทีมที่เข้ารอบโดยตรง.
รอบแบ่งกลุ่ม.
48 ทีมได้ถูกจับสลากอยู่ใน 12 กลุ่มของสี่ทีม (ตั้งแต่ กลุ่ม เอ ถึง กลุ่ม แอล). พวกเขาประกอบไปด้วย 45 ทีมที่ผ่านเข้ารอบโดยตรง, บวกกับสามทีมผู้ชนะของรอบเบื้องต้นที่มีสถานะไม่ได้เป็นที่รู้จัดมาก่อน ณ เวลาของการจับสลาก.
ทีมที่ผ่านเข้ารอบ.
ด้านล่างนี้คือ 24 ทีมที่ผ่านเข้าสู่รอบสุดท้าย.
1 ตัวหนา หมายถึงทีมชนะเลิศสำหรับปีนั้น. "ตัวเอียง" หมายถึงเจ้าภาพสำหรับปีนั้น.
อันดับผู้ทำประตู.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
เจ้าชายโจอาคิมแห่งเบลเยียม อาร์ชดยุกแห่งออสเตรีย-เอสเต

เจ้าชายโจอาคิมแห่งเบลเยียม อาร์ชดยุกแห่งออสเตรีย-เอ็สเทอ (พระนามเต็ม: "โจอาคิม คาร์ล นีโคลอส อิซาเบล มาร์คัช ดาเวียโน"; ประสูติเมื่อ 9 ธันวาคม พ.ศ. 2534) เป็นพระโอรสในอาร์ชดยุกลอเรนซ์แห่งออสเตรีย-เอ็สเทอ และอาร์ชดัชเชสอัสตริดแห่งออสเตรีย-เอ็สเทอ เป็นพระราชนัดดา (หลานตา) ในสมเด็จพระราชาธิบดีอัลแบร์ที่ 2 พระราชภาคิไนย (หลานลุง) ในสมเด็จพระราชาธิบดีฟิลิปแห่งเบลเยียม และพระราชปนัดดา (เหลนปู่) ในจักรพรรดิคาร์ลที่ 1 แห่งออสเตรีย
พระองค์เป็นองค์รัชทายาทสืบราชวงศ์ออสเตรีย-เอ็สเทอ ลับดับที่ 2 ซึ่งเป็นสายหนึ่งของราชวงศ์ฮาพส์บวร์ค-ลอแรน ปัจจุบัน พระองค์อยู่ในลำดับที่ 8 แห่งการสืบราชบัลลังก์แห่งเบลเยียมต่อจากพระมารดา และ เจ้าชายอะเมเดโอแห่งเบลเยียม พระเชษฐา และ เจ้าหญิงมาเรีย ลอราแห่งเบลเยียม พระภคินี
เจ้าหญิงมาเรีย ลอราแห่งเบลเยียม อาร์ชดัชเชสแห่งออสเตรีย-เอสเต

เจ้าหญิงมาเรีย ลอราแห่งเบลเยียม อาร์ชดัชเชสแห่งออสเตรีย-เอ็สเทอ (พระนามเต็ม: "มาเรีย ลอรา ซิตาร์ เบียทริกซ์ เจอร์ฮาร์ด") ประสูติเมื่อ 26 สิงหาคม พ.ศ. 2531 เป็นพระธิดาพระองค์ที่ 2 และพระองค์แรกในอาร์ชดยุกลอเรนซ์แห่งออสเตรีย-เอ็สเทอและอาร์ชดัชเชสอัสตริดแห่งออสเตรีย-เอ็สเทอ เป็นพระราชนัดดา (หลานตา) ในสมเด็จพระราชาธิบดีอัลแบร์ที่ 2 พระราชภาคิไนย (หลานลุง) ในสมเด็จพระราชาธิบดีฟิลิปแห่งเบลเยียม และเป็นพระราชปนัดดา (เหลนปู่) ในจักรพรรดิคาร์ลที่ 1 แห่งออสเตรีย
ปัจจุบัน พระองค์อยู่ในลำดับที่ 7 แห่งการสืบราชบัลลังก์แห่งเบลเยียมต่อจากพระมารดา และ เจ้าชายอะเมเดโอแห่งเบลเยียม พระเชษฐา
เจ้าหญิงเอลีซาเบตตาแห่งเบลเยียม

อาร์ชดัชเชสเอลิซาเบตตาแห่งออสเตรีย-เอสเต (เดิม: เอลิซาเบตตา มาเรีย รอสบอค ฟอน โวลเคินชไตน์)  พระชายาในเจ้าชายอะเมเดโอแห่งเบลเยียม อาร์ชดยุกแห่งออสเตรีย-เอ็นเทอ เป็นพระสุณิสาในเจ้าชายลอแรน อาร์ชดยุกแห่งออสเตรีย-เอ็สเทอและเจ้าหญิงอัสตริดแห่งเบลเยียม อาร์ชดัชเชสแห่งออสเตรีย-เอ็สเทอ พระองค์ประสูติ ณ กรุงโรม ประเทศอิตาลี พระองค์เข้าพิธีเสกสมรสกับเจ้าชายอะเมเดโอเมื่อวันที่ 5 กรกฎาคม พ.ศ. 2557 รับพระราชทานพระอิสริยยศเป็น อาร์ชดัชเชสแห่งออสเตรีย-เอสเต แต่ไม่ได้รับพระอิสริยยศชั้น เจ้าหญิงแห่งเบลเยียม อย่างไรก็ตาม พระองค์ถือเป็นพระราชวงศ์แห่งเบลเยียม ปัจจุบันมีพระธิดา 1 พระองค์ คือ อาร์ชดัชเชสอันนา อัสตริดแห่งออสเตรีย-เอสเต
ใน พ.ศ. 2561 พระองค์ทรงได้รับการสถาปนาเป็น เจ้าหญิงแห่งเบลเยียม จากสมเด็จพระราชาธิบดีฟีลิปแห่งเบลเยียม
เดอะเฟซออสเตรเลีย ซีซัน 1

เดอะเฟซออสเตรเลีย ซีซัน 1  เป็นรายการเรียลลิตีทางโทรทัศน์ของออสเตรเลีย โดยได้อิงรูปแบบรายการมาจากเดอะเฟซเวอร์ชันอเมริกัน ในซีซันนี้มีเมนเทอร์ซูเปอร์โมเดลได้แก่ ไชน์เอนน์ โทสซี, เนโอมี แคมป์เบลล์ และ นิโคล ทรันฟิโอ โดยเริ่มออกอากาศวันที่ 18 มีนาคม ค.ศ. 2014 ทางช่อง ฟ็อกซ์ 8]
ผู้ชนะในซีซันนี้คือ โอลิเวีย โดนัลด์ซัน วัย 19 ปี จาก เพิร์ธ
ข้อมูลการออกอากาศ.
ตอนที่ 1: 24 Become 12.
"ออกอากาศ 18 มีนาคม 2557" 
เป็นการคัดเลือกผู้เข้าแข่งขันเพื่อให้เหลือสิบสองคนสุดท้าย และแบ่งออกเป็นสามทีม ทีมละสี่คนตามที่เมนเทอร์หรือผู้เข้าแข่งขันได้ตัดสินใจเลือก
ตอนที่ 2: Game On!
"ออกอากาศ 25 มีนาคม 2557"
ตอนที่ 3: Circus Circus.
"ออกอากาศ 1 เมษายน 2557"
ตอนที่ 4: Movement and Fashion.
"ออกอากาศ 8 เมษายน 2557"
ตอนที่ 5: Walk the Walk.
"ออกอากาศ 15 เมษายน 2557"
ตอนที่ 6: Modelling with Men.
"ออกอากาศ 22 เมษายน 2557"
ตอนที่ 7: The Race to the Final.
"ออกอากาศ 29 เมษายน 2557"
ตอนที่ 8: Final Walk.
"ออกอากาศ 6 พฤษภาคม 2557"
ข้อมูลการแข่งขัน.
ตารางการคัดออก.
ทีมไชน์เอนน์
ทีมเนโอมี 
ทีมนิโคล
#เปลี่ยนทาง ทีมที่ชนะแคมเปญประจำสัปดาห์
#เปลี่ยนทาง ผู้เข้าแข่งขันที่เสี่ยงในการถูกคัดออกในสัปดาห์
#เปลี่ยนทาง ผู้เข้าแข่งขันที่ถูกคัดออกประจำสัปดาห์
#เปลี่ยนทาง ผู้เข้าแข่งขันที่ถอนตัวจากการแข่งขัน
#เปลี่ยนทาง ผู้เข้าแข่งขันที่ได้ตำแหน่งรองชนะเลิศ
#เปลี่ยนทาง ผู้เข้าแข่งขันที่ได้เป็น "เดอะเฟซ"
ตี้กัวไต่เต่

ตี้กัวไต่เต่ (สำเนียงจีนฮกเกี้ยน) หรือ ตี่กวนต้าตี้ (สำเนียงจีนแต้จิ๋ว) หรือ "ตี้กัวต้าตี้" (สำเนียงไฮ้หน่ำ-ไหหลำ)  เป็นเทวดาตามศาสนาท้องถิ่นจีนและศาสนาเต๋า. โดยพระองค์เป็นหนึ่งในตรีเทพซำกัวไต่เต่ของความเชื่อของจีนและศาสนาเต๋าโดยมีฐานะเป็นประมุขผู้ใหญ่สูงสุดในเทพและเซียนที่ดูแลรักษาธาตุดินโดยควบคุมดูแลบริหารจัดการเรื่องดินทั่วทุกแหล่งของโลกมนุษย์ โดยประติมานวิทยาของจุ้ยกัวไต่เต่ทรงพัสตราภรณ์ ศิราภรณ์และถนิมพิมพาภรณ์ชุดสีแดงและในพระหัตถ์ทรงประสานป้ายอาญาสิทธิ์ โดยตามปฏิทินจีนวันที่ระลึกถึงพระองค์คือ วันที่ 15 ค่ำ เดือน 7 
ที่เกี่ยวข้อง.
เกี่ยวกับที่มาของตี้กัวไต่เต่ ซึ่งเป็นเทวบุรุษที่รักษาพื้นแผ่นดินในคติของศาสนาท้องถิ่นของจีนและศาสนาเต๋า โดยทั่วไปตามเทพปกรณัมท้องถิ่นกล่าวว่าพระองค์คือพระเจ้าชุ่นผู้เสด็จลงมายังโลกตามรับสั่งของหยวนสื่อเทียนจุน
ฟุจิวะระ โนะ เซชิ

ฟุจิวะระ โนะ เซชิ (#เปลี่ยนทาง ,1515 – 25 เมษายน 1568) จักรพรรดินีแห่งจักรพรรดิญี่ปุ่นโดยพระองค์เป็นจักรพรรดินีลำดับที่ 1 หรือ โคโง ใน จักรพรรดิซังโจ และเป็นพระมารดาของเจ้าชายอะสึอะกิระหรือ โค-อิชิโจ-อิง องค์รัชทายาทในรัชสมัย จักรพรรดิโกะ-อิชิโจ
ฟุจิวะระ โนะ เก็นชิ

ฟุจิวะระ โนะ เก็นชิ (24 สิงหาคม 1559 – 19 กันยายน 1582) จักรพรรดินีแห่งจักรพรรดิญี่ปุ่นโดยพระองค์เป็นจักรพรรดินีลำดับที่ 2 หรือชูงูในจักรพรรดิโกะ-ซุซะกุ
เจ้าชายอะสึอะกิระ

เจ้าชายอะสึอะกิระ (1537 – 1594) เจ้าชายแห่งราชวงศ์ญี่ปุ่นโดยพระองค์เป็นพระราชโอรสองค์ใหญ่ใน จักรพรรดิซังโจ ที่ประสูติแต่จักรพรรดินี ฟุจิวะระ โนะ เซชิ และเป็น โคไตชิ หรือองค์รัชทายาทในรัชสมัย จักรพรรดิโกะ-อิชิโจ
โคไตชิ

โคไตชิ  พระอิสริยยศสำหรับองค์รัชทายาทหรือมกุฎราชกุมารแห่งญี่ปุ่นซึ่งมีมาแต่โบราณกาลโดยในบางครั้งองค์จักรพรรดิก็สถาปนาพระราชโอรสขึ้นเป็นรัชทายาทบางครั้งก็สถาปนาพระราชอนุชาเป็นรัชทายาท
ในยุคสมัยใหม่ จักรพรรดิเมจิ ได้สถาปนาเจ้าชายโยะชิฮิโตะพระราชโอรสองค์ใหญ่ซึ่งในเวลาต่อมาคือ จักรพรรดิไทโช ขึ้นเป็นรัชทายาทเมื่อวันที่ 8 พฤศจิกายน พ.ศ. 2430 นับได้ว่าเจ้าชายโยะชิฮิโตะเป็นรัชทายาทหรือมกุฎราชกุมารพระองค์แรกในญี่ปุ่นยุคสมัยใหม่
ในปัจจุบันตำแหน่งองค์รัชทายาทหรือมกุฎราชกุมารนั้นได้ว่างลงภายหลังจากที่ เจ้าชายนารูฮิโตะ มกุฎราชกุมารแห่งญี่ปุ่น ได้ขึ้นสืบราชบัลลังก์เป็น สมเด็จพระจักรพรรดินารูฮิโตะ ต่อจาก สมเด็จพระจักรพรรดิอากิฮิโตะ พระราชบิดาเมื่อวันพุธที่ 1 พฤษภาคม พ.ศ. 2562
ฟูจิวาระ โนะ อิชิ

ฟูจิวาระ โนะ อิชิ (1 กุมภาพันธ์ 1000 – 28 กันยายน 1036) จักรพรรดินีในจักรพรรดิแห่งญี่ปุ่นโดยพระองค์เป็น ชูงู หรือจักรพรรดินีใน จักรพรรดิโกะ-อิจิโจ 
พระองค์เป็นธิดาคนที่ 3 ใน ฟุจิวะระ โนะ มิชินะงะ พระอัยกา (ตา) ขององค์จักรพรรดิ
โยดาห์ อัคบาร์ ศึกจารีตพิศวาส

อัคบาร์ จอมจักรพรรดิอินเดีย (ทับศัพท์: โชธอักบาร์) เป็นละครโทรทัศน์ที่กล่าวถึงพระราชประวัติของพระเจ้าอัคบาร์มหาราช นำแสดงโดย ราจาต โทกัส, พาริดฮี ชาร์มา ออกอากาศทางช่อง มงคลแชนแนล แทนละครโทรทัศน์เรื่อง นาคิน ที่อวสานลงไป ซึ่งภาพยนตร์เรื่องนี้กล่าวถึงเรื่องราวของพระเจ้าอัคบาร์มหาราช จอมจักรพรรดิแห่งอินเดีย ว่าจะได้สมหวังในรักแท้ ระหว่างพระองค์กับหญิงนอกศาสนาหรือไม่ ออกอากาศ ทุกวันจันทร์-ศุกร์ 2 ช่วงเวลา 6.00-6.30น. / 13.00-13.30น. ปัจจุบันยุติการออกอากาศในช่อง มงคลแชนแนล และได้ย้ายไปออกอากาศที่ช่อง ซีหนัง โดยเปลี่ยนเวลาออกอากาศเป็น ทุกวันจันทร์-พฤหัสบดี เวลา 20:00 น. - 21:00 น.
การเชื่อมไฟฟ้า

การเชื่อมไฟฟ้า คือการเชื่อมอาร์คประเภทหนึ่ง ใช้อิเล็กโทรดหรือก้านธูปที่หุ้มด้วยฟลักซ์ ในการเชื่อมโลหะ
กระแสไฟฟ้าที่ใช้ในการเชื่อมมีทั้งไฟฟ้ากระแสตรง และไฟฟ้ากระแสสลับ สร้างอาร์คขึ้นระหว่างปลายอิเล็กโทรดกับผิวชิ้นงานที่เชื่อม เปลวอาร์คทำให้ผิวชิ้นงาน และอิเล็กโทรดหลอมเหลว ที่ผิวชิ้นงานเกิดเป็นบ่อหลอมและเนื้อวัสดุจากอิเล็กโทรดหลอมลงไปในบ่อหลอม รวมกันเกิดเป็นเนื้อเชื่อม และแนวเชื่อม ฟลักซ์ที่หุ้มอิเล็กโทรดอยู่หลอมเหลวและเปลี่ยนสภาพกลายเป็นแก๊สปกคลุม และบางส่วนเกิดเป็่นสแลกปกคลุมแนวเชื่อม ซึ่งแก๊สปกคลุม และสแลกนี้ทำหน้าที่ป้องกันบรรยากาศรายรอบไม่ให้เข้าไปปนเปื้อนในเนื้อเชื่อม
เนื่องจากกระบวนการเชื่อมนี้มีความยืดหยุ่น อาศัยอุปกรณ์และการปฏิบัติงานที่ไม่ซับซ้อน ทำให้กระบวนการนี้ใช้อย่างแพร่หลายที่สุด เมื่อเทียบกับกระบวนการเชื่อมอื่น ๆ โดยเฉพาะในอุตสาหกรรมการซ่อมบำรุง และในการก่อสร้างโครงสร้างเหล็กขนาดใหญ่ โหละที่เชื่อมด้วยกระบวนการนี้โดยมากคือกลุ่มเหล็ก ซึ่งรวมถึงสเตเลสด้วย นอกจากนี้ โลหะผสม กลุ่ม อะลูมิเนียม นิกเกิล และทองแดง ก็ใช้กระบวนการเชื่อมนี้ด้วยเช่นกัน
การเชื่อมโลหะ (welding) หมายถึงการต่อโลหะ 2 ชิ้นให้ติดกันโดยการให้ความร้อนแก่โลหะจนหลอมละลายติดเป็นเนื้อเดียวหันหรือโดยการเติมลวดเชื่อมเป็นตัวให้ประสานกันก็ได้กรรมวิธีในการเชื่อมโลหะที่เป็นที่นิยมใช้กันอย่างแพร่หลายมีดังต่อไปนี้คือ
1. การเชื่อมแก๊ส (Gas Welding)
เป็นการเชื่อมซึ่งจัดอยู่ในประเภทการเชื่อมหลอมเหลววิธีหนึ่งแหล่งความร้อนที่ใช้เกิดมาจากการเผาไหม้ระหว่างแก๊สอะเซทีลีนซึ่งเป็นแก๊สเชื้อเพลิงและแก๊สออกซิเจนอุณหภูมิของการเผาไหม้ที่สมบูรณ์ให้ความร้อนสูง 3200 องศาเซลเซียสและจะไม่มีเขม่าหรือควัน
2. การเชื่อมไฟฟ้า (Arc Welding)
การเชื่อมไฟฟ้าหรือเรียกอีกอย่างหนึ่งว่าการเชื่อมโลหะโดยวิธีการเชื่อม "อาร์ค" ความร้อนที่ใช้ในการเชื่อมเกิดจากประกายอาร์คระหว่างชิ้นงานและลวดเชื่อมซึ่งหลอมละลายลวดเชื่อมจะทำหน้าที่ป้อนเนื้อโลหะให้แก่แนวเชื่อม
3. การเชื่อมอัด (Press Welding)
การเชื่อมอัดหมายถึงการประสานโลหะ 2 ชิ้นให้ติดกันโดยใช้ความร้อนกับชิ้นงานในบริเวณที่จะทำการเชื่อมจากนั้นใช้แรงอัดส่วนที่หลอมละลายจนกระทั่งชิ้นงานติดกันเป็นจุดหรือเกิดแนวความร้อนที่ใช้ได้จากความต้านทานไฟฟ้าเช่นการเชื่อมจุด (Spot Welding) 
4. การเชื่อม TIG (Tungsten Inert Gas Welding)
เป็นวิธีการเชื่อมโลหะโดยใช้ความร้อนที่เกิดจากการอาร์คระหว่างลวดทังสเตนกับชิ้นงานโดยมีแก๊สเฉื่อยปกคลุมบริเวณเชื่อมและบ่อหลอมละลายเพื่อไม่ให้บรรยากาศภายนอกเข้ามาทำปฏิกริยาตรงบริเวณที่เชื่อม
5. การเชื่อม MIG (Metal Inert Gas Welding)
การเชื่อม MIG เป็นกระบวนการเชื่อมที่ได้รับความร้อนจากการอาร์คระหว่างลวดเชื่อมกับชิ้นงานลวดเชื่อมที่ใช้จะเป็นลวดเชื่อมเปลือยที่ส่งป้อนอย่างต่อเนื่องไปยังบริเวณอาร์คและทำหน้าที่เป็นโลหะเติมลงยังบ่อหลอมละลายบริเวณบ่อหลอมละลายจะถูกปกคลุมไปด้วยแก๊สเฉื่อยเพื่อไม่ให้เกิดการรวมตัวกับอากาศ
6. การเชื่อมใต้ฟลักซ์ (Submerged Arc Welding)
การเชื่อมใต้ฟลักซ์เป็นกระบวนการเชื่อมไฟฟ้าที่ได้รับความร้อนจากการอาร์คระหว่างลวดเชื่อมเปลือยกับชิ้นงานเชื่อมโดยจะมีฟลักซ์ชนิดเม็ด (Granular Flux) ปกคลุมบริเวณอาร์คและฟลักซ์ส่วนที่อยู่ใกล้กับเนื้อเชื่อมจะหลอมละลายปกคลุมเนื้อเชื่อมเพื่อป้องกันอากาศภายนอกทำปฏิกริยากับแนวเชื่อมส่วนฟลักซืที่อยู่ห่างจากเนื้อเชื่อมจะไม่หลอมละลายและไม่สามารถนำกลับมาใช้ใหม่ได้อีก
บันทึกย่อ.
<templatestyles src="Reflist/styles.css" />
คณะรัฐมนตรีเมย์ ชุดที่สอง

คณะรัฐมนตรีเมย์ ชุดที่สอง จัดตั้งขึ้นเมื่อวันที่ 11 มิถุนายน 2017 หลังจากที่ สมเด็จพระราชินีนาถเอลิซาเบธที่ 2 พระราชทานพระราชวโรกาสให้ เทเรซา เมย์ เข้าเฝ้าในฐานะหัวหน้าพรรคที่มีคะแนนเสียเป็นอันดับที่หนึ่งใน การเลือกตั้งทั่วไปในสหราชอาณาจักร พ.ศ. 2560 จัดตั้งรัฐบาล โดยผลการเลือกตั้งครั้ง ไม่มีพรรคใดได้คะแนนเสียงเกินกึ่งหนึ่ง (326 ที่นั่ง) ได้ ทำให้เกิดวิกฤตสภาแขวน (Hung Parliment) โดยในวันที่ 9 มิถุนายน 2017 เมย์ประกาศที่จะจัดตั้งรัฐบาล โดยเป็นรัฐบาลเสียงข้างน้อย โดยมีเสียงสนับสนุนจาก โดยได้มีการหารือนอกรอบซึ่งทั้งสองพรรคเห็นด้วยในหลักการต่างๆ
คณะรัฐมนตรี.
มกราคม 2018 – กรกฎาคม 2019.
<noinclude>
เจ้าหญิงลุยซา มาเรียแห่งเบลเยียม อาร์ชดัชเชสแห่งออสเตรีย-เอสเต

เจ้าหญิงลุยซา มาเรียแห่งเบลเยียม อาร์ชดัชเชสแห่งออสเตรีย-เอสเต (พระนามเต็ม: "ลุยซา มาเรีย แอนนา มาตีลด์ ปีลาร์"; {{Lang-en|: Her Imperial and Royal Highness Princess Luisa Maria of Belgium, Archduchess of Austria-Este; ประสูติเมื่อ 11 ตุลาคม พ.ศ. 2538) เป็นพระบุตรพระองค์ที่ 4 และพระธิดาพระองค์ที่ 2 ในอาร์ชดยุกลอเรนซ์แห่งออสเตรีย-เอ็สเทอ และอาร์ชดัชเชสอัสตริดแห่งออสเตรีย-เอ็สเทอ เป็นพระราชนัดดา (หลานตา) ในสมเด็จพระราชาธิบดีอัลแบร์ที่ 2 พระราชภาคิไนย (หลานลุง) ในสมเด็จพระราชาธิบดีฟิลิปแห่งเบลเยียม และพระราชปนัดดา (เหลนปู่) ในจักรพรรดิคาร์ลที่ 1 แห่งออสเตรีย
ปัจจุบัน พระองค์อยู่ในลำดับที่ 9 แห่งการสืบราชบัลลังก์แห่งเบลเยียมต่อจากพระมารดา และ เจ้าชายอะเมเดโอแห่งเบลเยียม เจ้าหญิงมาเรีย ลอราแห่งเบลเยียม และ เจ้าชายโจอาคิมแห่งเบลเยียม พระเชษฐาและพระภคินี
เจ้าหญิงเลติเชีย มาเรียแห่งเบลเยียม อาร์ชดัชเชสแห่งออสเตรีย-เอสเต

เจ้าหญิงเลติเชีย มาเรียแห่งเบลเยียม อาร์ชดัชเชสแห่งออสเตรีย-เอ็สเทอ พระนามเต็ม: "เลติเชีย มาเรีย นอรา แอนนา โจอาคิม ซิตาร์"; ; ประสูติเมื่อ 24 เมษายน พ.ศ. 2546) เป็นพระธิดาพระองค์ที่ 5 และพระองค์สุดท้องในอาร์ชดยุกลอเรนซ์แห่งออสเตรีย-เอสเต และอาร์ชดัชเชสอัสตริดแห่งออสเตรีย-เอ็สเทอ เป็นพระราชนัดดา (หลานตา) ในสมเด็จพระราชาธิบดีอัลแบร์ที่ 2 พระราชภาคิไนย (หลานลุง) ในสมเด็จพระราชาธิบดีฟิลิปแห่งเบลเยียม และพระราชปนัดดา (เหลนปู่) ในจักรพรรดิคาร์ลที่ 1 แห่งออสเตรีย
ปัจจุบัน พระองค์อยู่ในลำดับที่ 10 แห่งการสืบราชบัลลังก์แห่งเบลเยียมต่อจากพระมารดา และ เจ้าชายอะเมเดโอแห่งเบลเยียม เจ้าหญิงมาเรีย ลอราแห่งเบลเยียม เจ้าชายโจอาคิมแห่งเบลเยียม และ เจ้าหญิงลุยซา มาเรียแห่งเบลเยียม พระเชษฐาและพระภคินี
ดาวคาสเตอร์

คาสเตอร์ (/ˈkɑːstə(r)/), แคสเตอร์ (/ˈkæstər/) หรือ แอลฟาคนคู่ (α Geminorum) เป็นดาวฤกษ์ในกลุ่มดาวคนคู่ มีความสว่างเป็นอันดับที่สองในกลุ่มดาวรองจากดาวพอลลักซ์
ภาพรวม.
แม้ว่าดาวคาสเตอร์ได้รับการจัดเป็นดาวแอลฟา (α) ของกลุ่มดาวคนคู่โดยระบบของไบเออร์ แต่ความจริงแล้วความสว่างยังด้อยกว่าดาวพอลลักซ์ซึ่งถูกจัดเป็นดาวบีตา (β) เล็กน้อย ดาวสองดวงนี้เมื่อมองจากโลกแล้วดูเคียงคู่กันคล้ายเป็นดาวฝาแฝด 
ฝนดาวตกเจมินิดส์ซึ่งจัดว่าเป็นหนึ่งในสามฝนดาวตกขนาดใหญ่นั้นมีศูนย์กลางอยู่ใกล้กับดาวคาสเตอร์
ดาวพอลลักซ์

พอลลักซ์  หรือ บีตาคนคู่ (β Geminorum) เป็นดาวฤกษ์ที่สว่างที่สุดในกลุ่มดาวคนคู่
ภาพรวม.
เป็นดาวสีเหลืองส้ม เป็นส่วนหนึ่งของดาวที่เป็นส่วนหัวของพี่น้องฝาแฝดของกลุ่มดาวคนคู่ ร่วมกันกับดาวแคสเตอร์
ชื่อเรียก.
ชื่อเรียกทางวิทยาศาสตร์คือ บีตาคนคู่ ชื่อเรียกทั่วไปคือพอลลักซ์ ซึ่งมีที่มาจากชื่อของฝาแฝดคนน้องที่ปรากฏในเทพปกรณัมกรีก โดยชื่อพอลลักซ์มาจากชื่อ "ป็อลลูกส์" (Pollvx) ในภาษาละติน แต่ชื่อเดิมในภาษากรีกโบราณคือ "โปลือเดวแกส" 
ที่อำเภออิบิ  จังหวัดกิฟุของญี่ปุ่น มีการบันทึกไว้ว่ามีการเรียกดาวฝาแฝดสองดวงนี้จากสี โดยเรียกดาวพอลลักซ์ว่า "ดาวทอง"  เรียกดาวแคสเตอร์ว่า "ดาวเงิน"
กัล กาด็อต

กัล กาด็อต-วาร์ซาโน (Gal Gadot-Varsano; ; เกิด 30 เมษายน ค.ศ. 1985) เป็นนักแสดง นางแบบ และโปรดิวเซอร์ชาวอิสราเอล
เธอได้รับตำแหน่งมิสอิสราเอล 2004 ตอนอายุ 18 ปี จากนั้นเธอเข้ารับราชการทหารในกองกำลังป้องกันอิสราเอลเป็นเวลาสองปี หลังจากนั้นเธอได้เริ่มเรียนที่วิทยาลัย IDC Herzliya และเริ่มเข้าสู่วงการนางแบบและการแสดง
กาด็อตเริ่มเป็นที่รู้จักจากบท จีเซล แยชาร์ จากภาพยนตร์ชุด "เดอะฟาสต์แอนด์เดอะฟิวเรียส" และได้รับบท วันเดอร์วูแมน ตัวละครในจักรวาลขยายดีซี ในเรื่อง "แบทแมน ปะทะ ซูเปอร์แมน แสงอรุณแห่งยุติธรรม" (2016) รวมถึงรับบทนำจากเรื่อง "วันเดอร์ วูแมน" (2017) และ "จัสติซ ลีก"
หมายเหตุ.
<templatestyles src="Reflist/styles.css" />
เจ้าหญิงคาโอรูโกะ

เจ้าหญิงคาโอรูโกะ (17 กุมภาพันธ์ 1572 – 26 กันยายน 1636) หรือ ไซเอ็น-โนะ โคโงะ (西院皇后) เป็นจักรพรรดินีแห่งจักรพรรดิญี่ปุ่น โดยพระองค์เป็น ชูงู และ โคโง ใน จักรพรรดิโก-ซันโจ 
เจ้าหญิงคาโอรูโกะเป็นพระราชธิดาใน จักรพรรดิโกะ-อิชิโจ และเป็นที่ 2 ในจักรพรรดินี ฟุจิวะระ โนะ อิชิ
แบเรียมไอโอไดด์

แบเรียมไอโอไดด์  เป็นสารประกอบอนินทรีย์ที่มีสูตรเคมีคือ BaI2 มีทั้งอยู่ในรูปแอนไฮดรัสและไฮเดรต (BaI2(H2O)2) แบเรียมไอโอไดด์ในรูปไฮเดรตละลายได้ในน้ำ, เอทานอลและแอซีโทน เมื่อได้รับความร้อนจะเปลี่ยนรูปเป็นเกลือแอนไฮดรัส 
โครงสร้างของแบเรียมไอโอไดด์ในรูปแอนไฮดรัสมีความคล้ายคลึงกับเลด(II) คลอไรด์ โดยอะตอมของแบเรียมอยู่ตรงกลางจับกับลิแกนด์ของไอโอไดด์ 9 ตัว และมีโครงสร้างผลึกที่คล้ายกับแบเรียมคลอไรด์ (BaCl2)
แบเรียมไอโอไดด์มีความเป็นพิษเช่นเดียวกับเกลืออื่น ๆ ของแบเรียม จึงควรใช้อย่างระมัดระวัง
ปฏิกิริยา.
แบเรียมไอโอไดด์ในรูปแอนไฮดรัสเตรียมได้จากการทำปฏิกิริยาของแบเรียมกับ 1,2-ไดไอโอโดอีเทนในอีเทอร์
แบเรียมไอโอไดด์ทำปฏิกิริยาสารประกอบแอลคิลของโพแทสเซียมได้สารประกอบออร์แกโนแบเรียม
แบเรียมไอโอไดด์สามารถถูกรีดิวซ์เป็นโลหะแบเรียมได้ เมื่อทำปฏิกิริยากับลิเทียมไบฟีนิล
แอฟริกาคัพออฟเนชันส์ 2019 รอบคัดเลือก รอบเบื้องต้น

การแข่งขัน รอบเบื้องต้น ของ แอฟริกาคัพออฟเนชันส์ 2019 รอบคัดเลือก ตัดสินหาสามทีมที่จะผ่านเข้าสู่ รอบแบ่งกลุ่ม ของทัวร์นาเมนต์การคัดเลือก. รอบเบื้องต้นประกอบไปด้วยหกทีมที่มีอันดับต่ำที่สุดใน 51 ผู้เข้าร่วม: มาดากัสการ์, เซา ตูเม และ ปรีนซีปี, เซาท์ซูดาน, คอโมโรส, จิบูเตียน, และ มอรีเชียส.
หกทีมถูกจับสลากอยู่ในสามคู่ที่วางไว้, ลงเล่นในรูปแบบเหย้าและเยือนสองนัด ระหว่างวันที่ 22 และ 28 มีนาคม พ.ศ. 2560.
สามทีมผู้ชนะจะได้ผ่านเข้าสู่รอบแบ่งกลุ่มที่จะเข้าร่วมกับ 45 ทีมที่เข้ารอบโดยตรง.
แมตช์.
<section begin=Preliminary round />
<section end=Preliminary round />
รวมผลสองนัด มาดากัสการ์ ชนะ 4–2 และผ่านเข้าสู่ รอบคัดเลือก กลุ่ม เอ.
รวมผลสองนัด โคโมรอส ชนะ 3–1 และผ่านเข้าสู่ รอบคัดเลือก กลุ่ม บี.
รวมผลสองนัด เซาท์ซูดาน ชนะ 6–2 และผ่านเข้าสู่ รอบคัดเลือก กลุ่ม ซี.
อันดับดาวซัลโว.
การแข่งขันทั้งหมดมี 18 ประตูที่ทำได้ใน 6 นัด, สำหรับค่าเฉลี่ย ประตูต่อนัด.
<templatestyles src="Div col/styles.css"/>
<templatestyles src="Div col/styles.css"/>
แอฟริกาคัพออฟเนชันส์ 2019 รอบคัดเลือก กลุ่ม เอ

กลุ่ม เอ ของ แอฟริกาคัพออฟเนชันส์ 2019 รอบคัดเลือก เป็นหนึ่งใน 12 กลุ่มที่จะตัดสินหาทีมเข้าสู่ แอฟริกาคัพออฟเนชันส์ 2019 รอบสุดท้าย. กลุ่มนี้ประกอบไปด้วยสี่ทีม: เซเนกัล, อิเควทอเรียล กินี, ซูดาน, และ มาดากัสการ์ (ทีมชนะเลิศของ รอบเบื้องต้น).
อันดับดาวซัลโว.
การแข่งขันทั้งหมดมี 30 ประตูที่ทำได้ใน 12 นัด, สำหรับค่าเฉลี่ย ประตูต่อนัด.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
หมายเหตุ.
<templatestyles src="Reflist/styles.css" />
แอฟริกาคัพออฟเนชันส์ 2019 รอบคัดเลือก กลุ่ม บี

กลุ่ม บี ของ แอฟริกาคัพออฟเนชันส์ 2019 รอบคัดเลือก เป็นหนึ่งใน 12 กลุ่มที่จะตัดสินหาทีมเข้าสู่ แอฟริกาคัพออฟเนชันส์ 2019 รอบสุดท้าย. กลุ่มนี้ประกอบไปด้วยสี่ทีม: แคเมอรูน, โมร็อกโก, มาลาวี, และ คอโมโรส (ทีมชนะเลิศของ รอบเบื้องต้น).
อันดับดาวซัลโว.
การแข่งขันทั้งหมดมี 21 ประตูที่ทำได้ใน 12 นัด, สำหรับค่าเฉลี่ย ประตูต่อนัด.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
หมายเหตุ.
<templatestyles src="Reflist/styles.css" />
เดอะเฟซออสเตรเลีย

เดอะเฟซออสเตรเลีย  เป็นรายการเรียลลิตีทางโทรทัศน์ของออสเตรเลีย เพื่อค้นหาสุดยอดนางแบบของประเทศออสเตรเลีย ออกอากาศทางช่อง ฟ็อกซ์ 8] ของ ฟอกซ์เทล] และผลิตโดย เอนเดมอลชายน์ ออสเตรเลีย] โดยมี เนโอมี แคมป์เบลล์ ทำหน้าที่เป็นผู้อำนวยการผลิตและเป็นหนึ่งในสามเมนเทอร์ซูเปอร์โมเดลของรายการ ออกอากาศเป็นครั้งแรกในวันที่ 18 มีนาคม ค.ศ. 2014 และสิ้นสุดในวันที่ 6 พฤษภาคม ค.ศ. 2014
กติกา.
"ดูบทความหลักที่: เดอะเฟซ"
ซีซัน.
สัญลักษณ์สี
<templatestyles src="Col-begin/styles.css"/>
เมอร์เซเดส-เบนซ์ ซีแอลเค จีทีอาร์

เมอร์เซเดส-เบนซ์ ซีแอลเค จีทีอาร์  เป็นรถยนต์นั่งสมรรถนะสูงและรถแข่ง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่งผลิตโดยบริษัทรถยนต์สัญชาติเยอรมนี เมอร์เซเดส-เอเอ็มจี ร่วมกับเมอร์เซเดส-เบนซ์ เดิมสร้างขึ้นเพื่อใช้แข่งขันในรายการ เอฟไอเอจีทีแชมเปียนชิป (FIA GT Championship) ปี ค.ศ. 1997 ซีแอลเค จีทีอาร์ ช่วงแรกจึงเป็นรถแข่งสนาม จนมีการทำเป็นรถถนน ตามมาตรฐานในเวลาต่อมา แต่ถึงอย่างไรก็ดี แม้จะปรับเป็นรถถนนแล้ว ก็ยังจัดว่าเป็นรถแข่งสนามอยู่
ภายหลังคว้าชัยในปี ค.ศ. 1997 รถได้ปรับปรุงใหม่ในปี ค.ศ. 1998 เพื่อการแข่งในสนาม24 ชั่วโมง เลอม็อง และใช้ชื่อใหม่เป็น CLK LM สายการผลิต ซีแอลเค จีทีอาร์ ได้ยุติลงในปี ค.ศ. 1999 และถูกแทนที่ เมอร์เซเดส-เบนซ์ ซีแอลอาร์ เลอม็อง โปรโทไทป์
เมอร์เซเดส-เบนซ์ ซีแอลเค จีทีอาร์ ในโฉมรถถนน เคยได้รับการบันทึกจากกินเนสบุ๊ค ให้เป็นรถที่มีราคาสูงที่สุดเท่าที่เคยมีมา ด้วยราคากว่า $1,547,620(USD) ในขณะนั้น
โฉมรถถนน.
แม้ว่าโฉม เอฟไอเอ จีที1 จะได้ยกเลิกไปในปี ค.ศ. 1999 แต่เมอร์เซเดส ก็ได้จัดส่งโฉมรถถนนอีก 25 คันตามที่ค่ายได้ให้สัญญาไว้ ซึ่งต่างผลิตในปี ค.ศ. 1997 เพื่อที่จะใช้เป็นใบเบิกตามความต้องการของเอฟไอเอ แต่รถเหล่านี้กลับไม่ได้นำมาใช้ ซึ่งเมอร์เซเดสเลือกที่จะเก็บไว้ รถทั้ง 25 คันนี้ สร้างขึ้นโดยค่ายเอเอ็มจีในโรงงานที่อัฟฟัลเตอร์บาก ในช่วงฤดูหนาวปี ค.ศ. 1998 จนถึงช่วงฤดูร้อนปี ค.ศ. 1999 รถเหล่านี้มีความแตกต่างจากโฉมรถแข่งเล็กน้อย มีการออกแบบให้ใช้พวงมาลัยซ้ายทั้งหมด ยกเว้นพวงมาลัยขวาพิเศษคันเดียวให้กับสมเด็จพระราชาธิบดีสุลต่านฮัสซานัล โบลเกียห์ แห่งบรูไน 
รถใช้เครื่องยี่ห้อ อิลมอร์ (Ilmor Engineering) ขนาด 6.0L ถึง 6.9L ซึ่งสามารถให้กำลังได้ถึง 612 PS (450 kW; 604 hp) และแรงบิดที่ 775 N·m (572 lb·ft) ทางค่าย เมอร์เซเดส-เอเอ็มจี อ้างว่ารถสามารถทำอัตราเร่ง 0-100 km/h (62 mph) ได้ในเวลา 3.8 วินาที และความเร็วสูงสุดที่ 344 km/h (214 mph)
สมมารถ เจ๊ะนา

สมมารถ เจ๊ะนา (เกิด 3 กุมภาพันธ์ พ.ศ. 2491) อดีตสมาชิกสภาผู้แทนราษฎรจังหวัดปัตตานี 1 สมัย สังกัดพรรคประชาธิปัตย์ ปัจจุบันสังกัดพรรคเพื่อไทย
ประวัติ.
สมมารถ เจ๊ะนา เกิดเมื่อวันที่ 3 กุมภาพันธ์ พ.ศ. 2491 สำเร็จการศึกษาจากวิทยาลัยครูยะลา
งานการเมือง.
สมมารถได้รับเลือกตั้งสมาชิกสภาผู้แทนราษฎรครั้งแรกในปี พ.ศ. 2544 สังกัดพรรคประชาธิปัตย์ และดำรงตำแหน่งเพียงสมัยเดียว
สมาชิกสภาผู้แทนราษฎร.
สมมารถ เจ๊ะนา ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
กลุ่มมาอูเต

กลุ่มมาอูเต  หรือ รัฐอิสลามลาเนา  เป็นกลุ่มมุสลิมหัวรุนแรงกลุ่มหนึ่งในประเทศฟิลิปปินส์ ประกอบด้วยอดีตนักรบกองโจรจากแนวร่วมปลดปล่อยอิสลามโมโรและนักรบบางส่วนจากต่างชาติ นำโดยอับดุลลาห์ มาอูเต ซึ่งกล่าวกันว่าเป็นผู้ก่อตั้ง "เดาละตุลอิสลามียะฮ์" หรือรัฐอิสลามขึ้นในจังหวัดตีโมกลาเนาบนเกาะมินดาเนา
กลุ่มมาอูเตเคยเข้าปะทะกับกองทัพฟิลิปปินส์ในเดือนกุมภาพันธ์ พ.ศ. 2559 แต่กองทัพฟิลิปปินส์สามารถยึดฐานที่มั่นของกลุ่มในเมืองบูติกไว้ได้ มีรายงานว่า โอมาร์ไคยัม มาอูเต (น้องชายของอับดุลลาห์) เสียชีวิตระหว่างการปะทะครั้งนั้น แต่ก็มีรายงานอื่นซึ่งระบุในทางตรงข้ามว่า เขาสามารถหนีไปได้ก่อนที่ฐานที่มั่นจะแตก และยังมีชีวิตอยู่ โดยวิดีโอในโทรศัพท์เคลื่อนที่เครื่องหนึ่งซึ่งกองทัพฟิลิปปินส์ยึดไว้ได้จากวิกฤตการณ์มาราวีบ่งชี้ว่ารายงานนี้เป็นจริง นับตั้งแต่เหตุการณ์ดังกล่าว กลุ่มมาอูเต (ซึ่งผู้บัญชาการกองพลน้อยคนหนึ่งในกองทัพฟิลิปปินส์ระบุว่าเป็นกลุ่มผู้ก่อการร้าย) ได้เรียกเก็บค่าคุ้มครองในพื้นที่ชุมชนห่างไกลของเมืองบูติก
เจ้าหญิงยะซุโกะ

เจ้าหญิงยะซุโกะ (10 พฤษภาคม 1619 – 27 สิงหาคม 1639) หรือ อิคูโฮมงอิง  จักรพรรดินีแห่งญี่ปุ่นโดยพระองค์ได้รับการสถาปนาเป็นจักรพรรดินีเมื่อ พ.ศ. 1614 ในฐานะพระราชมารดาบุญธรรมของ จักรพรรดิโฮะริกะวะ
เจ้าหญิงยะซุโกะสิ้นพระชนม์เมื่อวันที่ 27 สิงหาคม พ.ศ. 1639 ขณะพระชนมายุเพียง 20 พรรษาโดยภายหลังจากสิ้นพระชนม์พระองค์ได้รับการสถาปนาเป็นพระพันปีอิคุโยะชิ
เจ้าหญิงโทกูชิ

เจ้าหญิงโทกูชิ (ค.ศ. 1060–1114) เป็นจักรพรรดินีแห่งจักรพรรดิญี่ปุ่นโดยพระองค์เป็นจักรพรรดินีหรือ ชูงู ในจักรพรรดิโฮริกาวะ พระองค์เป็นพระราชธิดาองค์ที่ 4 ในจักรพรรดิโกะ-ซังโจ เจ้าหญิงโทกูชิจึงมีศักดิ์เป็นพระขนิษฐา (น้องสาว) ต่างพระมารดาของจักรพรรดิชิรากาวะ และเป็นพระปิตุจฉา (อา) ของจักรพรรดิโฮริกาวะ
ใน ค.ศ. 1107 พระองค์ทรงผนวชเป็นภิกษุณี และไม่มีพระโอรสธิดาแม้แต่องค์เดียว
เจ้าหญิงเรชิ (1813–1850)

เจ้าหญิงเรชิ (#เปลี่ยนทาง ภายหลังมีพระนาม ยูงิมงอิง (遊義門院); 5 ตุลาคม 1813 – 22 สิงหาคม 1850) เป็นจักรพรรดินีญี่ปุ่นที่เสกสมรสกับจักรพรรดิโกอูดะ ลูกพี่ลูกน้องของพระองค์โดยพระองค์เป็นจักรพรรดินีในจักรพรรดิโกะ-อุดะจากราชสกุลจิเมียวอิง
เจ้าหญิงเรชิเป็นพระราชธิดาองค์ที่ 2 ในจักรพรรดิโกะ-ฟูกากูซะจากราชสกุลไดกากุจิ
บันทึก.
<templatestyles src="Reflist/styles.css" />
อาร์สยาม

อาร์ สยาม  เป็นค่ายเพลงในเครือบริษัท อาร์เอส จำกัด (มหาชน) โดยค่าย อาร์ สยาม ได้แยกตัวจาก อาร์เอส โปรโมชั่น มาเป็นค่ายเพลงประเภทแนวเพลงลูกทุ่ง, หมอลำ,เพลงพื้นบ้าน,เพลงเพื่อชีวิต โดยได้เปิดตัวในวันที่ 6 ธันวาคม พ.ศ. 2544 แต่ปัจจุบัน อาร์ สยาม ได้อยู่ภายใต้อาร์เอส มิวสิค
ประวัติ.
พ.ศ. 2544 คุณ สุรชัย เชษฐโชติศักดิ์ (เฮียฮ้อ) ผู้บริหารของค่ายเพลง อาร์เอส โปรโมชั่น ในขณะนั้น ได้มีแนวคิดที่จะแยกส่วนเพลงลูกทุ่งของค่าย ออกมาเป็นบริษัทย่อยต่างหาก เพื่อความสะดวกในการดำเนินธุรกิจ และสอดรับกับการแข่งขันของธุรกิจเพลงลูกทุ่งที่รุนแรงขึ้น จึงได้มีการจัดตั้ง บริษัท อาร์ สยาม จำกัด อย่างเป็นทางการ เมื่อวันที่ 6 ธันวาคม พ.ศ. 2544 โดยมีคุณ ศุภชัย นิลวรรณ (คุณเณร) เข้ามาบริหารงานในตำแหน่งกรรมการผู้จัดการ
พ.ศ. 2547 หลังจากที่บริษัทอาร์เอส ได้เข้าเป็นบริษัทจดทะเบียนในตลาดหลักทรัพย์ และเปลี่ยนชื่อเป็น บริษัท อาร์.เอส.โปรโมชั่น จำกัด (มหาชน) จึงได้มีการแบ่งทีมเพลงในบริษัทออกเป็น 5 ยูนิต คือ
พ.ศ. 2548 บริษัท อาร์ สยาม จำกัด ได้ยุบรวมกับบริษัทแม่ เป็นค่ายเพลง อาร์ สยาม 
โดยคุณศุภชัย นิลวรรณ บริหารงานในตำแหน่ง รองกรรมการผู้อำนายการดูแลงานเพลงลูกทุ่ง 
บริษัท อาร์.เอส.โปรโมชั่น จำกัด (มหาชน)
และ กรรมการผู้จัดการ ค่ายเพลง อาร์ สยาม ในเครืออาร์เอส
พ.ศ. 2549 อ.มนต์ เมืองเหนือ ได้ลาออกจากบริษัท จึงได้มีการยุบยูนิตกระต่ายคู่ลง
พ.ศ. 2551 มีการปรับโครงสร้างภายในอีกครั้ง ตามแนวทาง Music Segmentation ของบริษัทแม่ จึงมีการยุบยูนิตแคน เร็คคอร์ด ยูนิตเพลงไชโย และยูนิตรักษ์ไทย แต่คงยูนิต มีดี เร็คคอร์ด ที่มีจุดแข็งอยู่ในส่วนเพลงลูกทุ่ง,เพื่อชีวิต สำเนียงใต้ ซึ่งได้กลายเป็นจุดเด่นของเพลงจากค่ายอาร์สยามไปด้วย
พ.ศ. 2552 ได้มีการตั้งยูนิต ภูมิไท ดูแลโดยคุณสร่างศัลย์ เรืองศรี (หนู มิเตอร์) ในเดือนพฤษภาคม
1 กรกฎาคม พ.ศ. 2552 ได้มีการจัดทำสถานีทีวีดาวเทียม เป็นของตัวเอง โดยใช้ชื่อช่องว่า สบายดี ทีวี
พ.ศ. 2554 ได้มีการตั้งยูนิต โฮมฮัก เรคคอร์ด ดูแลโดย คุณ พิสิษฐ์ ฐิติธนพันธ์ (โต จรัล) จนกระทั่งปี พ.ศ. 2560 คุณพิสิษฐ์ได้ลาออกจากอาร์สยาม เพื่อไปทำงานเพลงให้กับค่ายท็อปไลน์มิวสิก
1 กรกฎาคม พ.ศ. 2555 - 31 ธันวาคม พ.ศ. 2558 ได้มีการจัดทำสถานีวิทยุเป็นของตัวเอง ใช้ชื่อว่า สบายดี เรดิโอ ออกอากาศผ่านสถานีวิทยุเสียงจากทหารเรือ วังนันทอุทยาน กรุงเทพมหานคร คลื่นความถี่ FM 88.5 MHz (ปัจจุบันคลื่นนี้เป็นของ Goodtime Radio ในเครือช่อง 7 เอชดี)
1 กันยายน พ.ศ. 2560 คุณศุภชัย นิลวรรณ ได้ลาออกจากบริษัท อาร์เอส จำกัด (มหาชน) และได้ไปเปิดบริษัทใหม่ในชื่อ NEN360 Entertainment
กลางปี พ.ศ. 2563 สบายดีทีวี ได้ยุติการออกอากาศลง และได้เปลี่ยนรูปแบบของช่องมาเป็น อาร์เอส มอลล์ แชนแนล
ปลาคาร์ฟ เชิญยิ้ม

ปลาคาร์ฟ เชิญยิ้ม (บางครั้งก็สะกดว่า ปลาคราฟ) มีชื่อจริงว่า พงษ์ศักดิ์ ชูศรี ชื่อเล่นว่า ต้อย เป็นนักแสดงตลกชาวไทย และมีพี่ชายอีกหนึ่งคนคือ บรรหาร ศิษย์หอมหวล อดีตพระเอกลิเกดังผู้ล่วงลับ ซึ่งเป็นพี่ชายแท้ๆ ของเขา
โดยก่อนที่จะเข้าสู่วงการตลก ปลาคาร์ฟได้เริ่มเข้าสู่วงการลิเกเป็นที่แรก โดยอยู่ในคณะ บรรหาร ศิษย์หอมหวน ซึ่งเป็นคณะของพี่ชาย ก่อนจะไปเป็นมือกลองประจำคณะตลก โน้ต เชิญยิ้ม หลังจากผ่านไปสักระยะ โน๊ต เชิญยิ้ม ได้ทาบทามให้ปลาคาร์ฟ มาเป็นหนึ่งในสมาชิกของคณะ เนื่องจากสมาชิกที่เคยอยู่ได้ลาออกจากคณะเพื่อไปตั้งทีมใหม่ โดยมาพร้อมกับ กระรอก เชิญยิ้ม และ ถั่วแระ เชิญยิ้ม
เอกลักษณ์ของปลาคาร์ฟนั้น คือ นำความสามารถมาจากการร้องลิเก มาประยุกต์ในการเล่นตลก และเป็นที่รู้จักมากขึ้นจากการเป็นตลกหน้านิ่ง หรือตัวโดนในคณะ ซึ่งมาจากการที่ปลาคาร์ฟเล่นตลกไม่เป็น แต่ด้วยการผลักดัน และการส่งมุกจากหัวหน้าคณะอย่าง โน๊ต เชิญยิ้ม ทำให้การแสดงตลกของปลาคาร์ฟ สามารถสร้างเสียงหัวเราะให้กับผู้ชมได้เป็นอย่างมาก
คณะรัฐมนตรีเมย์ ชุดที่หนึ่ง

คณะรัฐมนตรีเมย์ ชุดที่หนึ่ง จัดตั้งขึ้นเมื่อวันที่ 13 กรกฎาคม 2016 หลังจากที่ สมเด็จพระราชินีนาถเอลิซาเบธที่ 2 พระราชทานพระราชวโรกาสให้ เทเรซา เมย์ เข้าเฝ้าในฐานะหัวหน้าพรรคอนุรักษ์นิยมคนใหม่ เพื่อจัดตั้งรัฐบาล หลังจากที่ เดวิด แคเมอรอน ประกาศลาออกจากตำแหน่ง เพื่อรับผิดชอบ จาก ผลประชามติของสหราชอาณาจักรที่ต้องการแยกตัวจากสหภาพยุโรป
คณะรัฐมนตรี.
<noinclude>
รัฐบาลเฟล็นส์บวร์ค

รัฐบาลเฟล็นส์บวร์ค  หรือเป็นที่รู้จักกันคือ คณะรัฐมนตรีเฟล็นส์บวร์ค ("Flensburger Kabinett") รัฐบาลเดอนิทซ์ ("Regierung Dönitz") หรือ คณะรัฐมนตรีชเวรีน ฟอน โครซิค ("Kabinett Schwerin von Krosigk") เป็นรัฐบาลที่มีอายุสั้นของนาซีเยอรมนี ในช่วงระยะเวลาสามสัปดาห์ของช่วงสิ้นสุดสงครามโลกครั้งที่สองในทวีปยุโรป รัฐบาลได้ถูกก่อตั้งขึ้นภายหลังจากฟือเรอร์อดอล์ฟ ฮิตเลอร์ได้กระทำอัตวินิบาตกรรมเมื่อวันที่ 30 เมษายนในระหว่างยุทธการเบอร์ลิน รัฐบาลนี้อยู่ภายใต้การนำโดยจอมพลเรือคาร์ล เดอนิทซ์ซึ่งเป็นประธานาธิบดีแห่งไรซ์ และลุทซ์ กรัฟ ชเวรีน ฟอน โครซิค เป็นผู้นำคณะรัฐมนตรี
จอมพลเรือ เดอนิทซ์ย้ายที่ทำการรัฐบาลจากกรุงเบอร์ลินไปยังเฟล็นส์บวร์ค ใกล้กับชายแดนเยอรมนี-เดนมาร์ก เป้าหมายของรัฐบาลเฟล็นส์บวร์คก็คือ การยอมจำนนอย่างไม่มีเงื่อนไขต่อกองทัพสัมพันธมิตรที่รุกมาทางตะวันตก มิใช่กับกองทัพโซเวียตผู้รุกรานมาทางทิศตะวันออก คณะรัฐบาลเฟล็นส์บวร์คสิ้นสุดลงเมื่อวันที่ 8 พฤษภาคม 1945 และคณะรัฐมนตรีทั้งหมดถูกจับกุมตัวโดยกองทัพสัมพันธมิตรเมื่อวันที่ 23 พฤษภาคม 1945
นาคิน (ละครโทรทัศน์ พ.ศ. 2550)

นาคิน  เป็นละครโทรทัศน์อินเดียที่ออกอากาศทางช่อง Zee TV ในอินเดีย ต่อมาสหมงคลฟิล์มได้ซื้อลิขสิทธิ์ แล้วก็นำมาออกอากาศทางช่อง มงคลแชนแนล ในประเทศไทย โดยมีทีมพากย์พันธมิตรให้เสียงพากย์ภาษาไทย นำแสดงโดย ซาชิน ชอร์ฟฟ, ซายันตานี โกช ซึ่งละครเรื่องนี้ออกอากาศต่อจากละครโทรทัศน์เรื่อง ทศกัณฐ์ ที่อวสานลงไป
เนื้อเรื่อง.
ละครเรื่องนี้กล่าวถึงเรื่องราวของความรัก ความแค้น และอิทธิฤทธิ์อภินิหาร เมื่อเธอต้องสลัดคราบจากอสรพิษร้ายกลายมาเป็นหญิงสาวผู้มีใบหน้างดงาม แต่ภายในใจนั้นกลับเต็มเปี่ยมไปด้วยความเคียดแค้น เธอกลับมาทวงคืน “อัญมณีงู” สุดล้ำค่า ใครที่แย่งมันมาต้องชดใช้คืนด้วย..ชีวิต และแม้ความรัก ก็มิอาจต้านทานชะตาฟ้าลิขิตครั้งนี้ได้เลย
อุษา นารายณัน

อุษา นารายณัน (พ.ศ. 2465 – 24 มกราคม พ.ศ. 2551) หรือนามเดิมว่า ทินต์ ทินต์  เป็นสุภาพสตรีหมายเลขหนึ่งของประเทศอินเดียช่วงปี พ.ศ. 2540–2545 เป็นภริยาของโกจเจรีล รามัน นารายณัน ประธานาธิบดีอินเดียคนที่ 10 หลังสามีขึ้นดำรงตำแหน่งดังกล่าว อุษาจึงเป็นสตรีต่างชาติที่ดำรงตำแหน่งสุภาพสตรีหมายเลขหนึ่งคนที่สองของประเทศ ทั้งนี้เธอมีบทบาทสำคัญในการเป็นนักสังคมสงเคราะห์หญิงจากการริเริ่มโดยสามี
ประวัติ.
อุษามีนามเดิมว่า ทินต์ ทินต์ เกิดที่ประเทศพม่า สำเร็จการศึกษาศิลปศาสตร์บัณฑิตจากมหาวิทยาลัยร่างกุ้ง หลังจากนั้นจึงประกอบกิจเป็นอาจารย์พิเศษในภาควิชาภาษาพม่าและวรรณคดี ก่อนรับทุนไปศึกษาต่อ ณ โรงเรียนสังคมสงเคราะห์เดลี (Delhi School of Social Work) และรับปริญญาโทในสาขาที่เชี่ยวชาญเฉพาะด้านเกี่ยวกับการกระทำผิดในเด็กและเยาวชน
เธอพบกับโกจเจรีล รามัน นารายณันตั้งแต่ยังทำงานอยู่ในประเทศพม่า ทั้งนี้เธอเคยทำงานอยู่ในสมาคมเยาวนารี (World Young Women's Christian Association) เมื่อเธอได้ยินว่านารายณันเป็นนักศึกษาของแลสกี (Laski) เธอจึงเริ่มมีปฏิสันถารด้วย โดยมีเนื้อหาเกี่ยวกับเสรีภาพทางการเมือง หลังจากนั้นทั้งสองจึงสมรสกันเมื่อวันที่ 8 มิถุนายน พ.ศ. 2494 ในเดลี การสมรสของทั้งสองได้รับการยกเว้นเป็นพิเศษจากความช่วยเหลือของชวาหระลาล เนห์รูเพราะเธอถือสัญชาติพม่า หลังสมรสเธอจึงรับสัญชาติอินเดียและเปลี่ยนชื่อเป็น "อุษา" ทั้งสองมีบุตรสาวด้วยกันสองคน คนแรกชื่อจิตรา เป็นเอกอัครราชทูตประจำสวิตเซอร์แลนด์และสันตะสำนัก และบุตรสาวอีกคนชื่อ อมฤตา
หลังสามีขึ้นดำรงตำแหน่งประธานาธิบดีของประเทศอินเดีย อุษาจึงเป็นสตรีต่างชาติที่ดำรงตำแหน่งสุภาพสตรีหมายเลขหนึ่งคนที่สองของประเทศ ซึ่งคนแรกคือชานกี เวนกทรมัณ (Janaki Venkataraman) ภริยาชาวพม่าเชื้อสายอินเดียของรามสวามี เวนกทรมัณ ประธานาธิบดีคนก่อนหน้านี้
หลังสำเร็จการศึกษาระดับปริญญาโทจากโรงเรียนสังคมสงเคราะห์เดลี เธอจึงมีบทบาทยิ่งด้านการเป็นนักสังคมสงเคราะห์สำหรับสตรีและเด็กในอินเดีย นอกจากนี้เธอยังมีงานแปลและตีพิมพ์เรื่องสั้นภาษาพม่าหลายเล่ม เป็นต้นว่า รวมเรื่องชื่อ "Sweet and Sour" ที่แปลจากผลงานของเตน เพ มยิน (Thein Pe Myint) ตีพิมพ์เมื่อปี พ.ศ. 2541
อุษา นารายณันถึงแก่อสัญกรรมเมื่อเวลา 17.30 น. ของวันที่ 24 มกราคม พ.ศ. 2551 ณ โรงพยาบาลเซอร์คังคาราม เดลี ประเทศอินเดีย สิริอายุ 86 ปี
มงคลแชนแนล

สถานีโทรทัศน์ช่อง มงคล แชนแนล (เป็นสถานีโทรทัศน์ผ่านดาวเทียมซึ่งอยู่ในการดูแลของบริษัท สหมงคลฟิล์ม อินเตอร์เนชั่นแนล จำกัด เริ่มแพร่ภาพเป็นปฐมฤกษ์ เมื่อวันที่ 4 กรกฎาคม พ.ศ. 2550 ทางช่อง 187 โดยมี สมศักดิ์ เตชะรัตนประเสริฐ เป็นประธานกรรมการบริษัท บริษัท สหมงคลฟิล์ม อินเตอร์เนชั่นแนล จำกัด ควบคุมดูแลอยู่
ช่องนี้จะออกอากาศรายการทั้งหมดที่ผลิตในเครือสหมงคลฟิล์ม รวมทั้งออกอากาศภาพยนตร์ในเครือบริษัท สหมงคลฟิล์ม อินเตอร์เนชั่นแนล, มงคลภาพยนตร์, มงคลเมเจอร์ รวมถึงซีรีส์จากประเทศอินเดีย ที่ออกอากาศทางช่อง Zee TV ช่องยักษ์ใหญ่ในอินเดีย ก็ถูกสหมงคลฟิล์มซื้อลิขสิทธิ์นำมาออกอากาศในไทยทั้งสิ้น เช่น พระศิวะ, ทศกัณฐ์, นาคิน เป็นต้น ยกเว้นเพียงเรื่อง พระพุทธเจ้า มหาศาสดาโลก เท่านั้นที่ไม่ได้ออกอากาศช่องนี้ แต่ย้ายไปออกอากาศใน ช่องเวิร์คพอยท์ แทน
ช่อง มงคล แชนแนล ยุติการออกอากาศ เมื่อวันที่ 30 มิถุนายน พ.ศ. 2560 เนื่องจากครบกำหนดการออกอากาศ 10 ปี
อัตลักษณ์.
มงคล แชนแนล มีอัตลักษณ์เป็นภาพใบโพ ซึ่งก็คือตราสัญลักษณ์ของบริษัท สหมงคลฟิล์ม อินเตอร์เนชั่นแนล จำกัด อยู่ฝั่งซ้ายมือ ด้านล่างภาพใบโพนั้นมีตัวอักษรภาษาอังกฤษสีเขียวขนาดกลางว่า "MM" และต่อจากรูปใบโพธิ์มีตัวอักษรสีเขียวภาษาไทยมาทางขวามือว่า "มงคล" อยู่ด้านบน และคำว่า "แชนแนล" อยู่ด้านล่างติดกัน และด้านล่างคำว่าง "มงคล แชนแนล" จะมีตัวอักษรสีขาวภาษาอังกฤษขนาดเล็กบอกเว็บไซต์ช่องว่า "www.mongkolchannel.com" โดยช่องนี้มีคำขวัญว่า "ความสุขของทุกคน มงคล แชนแนล"